Επισκοπήσεις ΝΑ Ευρώπης Απρίλιος 2012\nΟι αναγνώστες μας σίγουρα θυμούνται το Δείκτη Μακροοικονομικής Σταθερότητας (ΔΜΣ) που δημοσιεύουμε κάθε χρόνο σε συνέχεια των ετήσιων προβλέψεών μας για τις χώρες της Νοτιοανατολικής Ευρώπης. Σκοπός του δείκτη αυτού ήταν – και εξακολουθεί να είναι - η συνοπτική και περιεκτική αξιολόγηση των ανισορροπιών (εσωτερικών και εξωτερικών) της κάθε οικονομίας στο δείγμα μας καθώς και βάσει αυτών των ανισορροπιών, να παρέχεται ένα μακροοικονομικό σκορ. Παρά το γεγονός ότι έχουμε πλήρη επίγνωση των περιορισμών της προσέγγισης μας εντούτοις, είμαστε σίγουροι ότι τα αποτελέσματα μας παρέχουν μία ενδιαφέρουσα και κατατοπιστική αξιολόγηση της μακροοικονομικής κατάστασης σε κάθε μία από τις οικονομίες που παρακολουθούμε.\nΟ ΔΜΣ, στην αρχική του μορφή (δημοσιεύτηκε για πρώτη φορά στην Επισκόπηση του Μαρτίου του 2010) υπολογίστηκε χρησιμοποιώντας 4 μεταβλητές. Το πραγματικό ΑΕΠ ήταν η βασική μεταβλητή η οποία σηματοδοτούσε την αύξηση της συνολικής παραγωγής της κάθε οικονομίας, ως δείκτες των εσωτερικών ανισορροπιών χρησιμοποιήθηκαν το δημοσιονομικό ισοζύγιο και ο πληθωρισμός, ενώ το ισοζύγιο τρεχουσών συναλλαγών αποτελεί το δείκτη των εξωτερικών ανισορροπιών. Το βασικό κριτήριο για την επιλογή αυτών των μεταβλητών ήταν η απλότητα και η ευκολία του υπολογισμού. Ωστόσο, όταν επανεξετάσαμε το ζήτημα του υπολογισμού του ΔΜΣ φέτος, έπρεπε να παραδεχτούμε ότι ο δείκτης μας φάνηκε ελλιπής. Με βάση την εμπειρία, που έχουμε συσσωρεύσει τα προηγούμενα χρόνια, αποφασίσαμε να αυξήσουμε το ΔΜΣ με μία σειρά πρόσθετων μακρο-μεταβλητών, με σκοπό να παρέχεται μια πιο ολοκληρωμένη εικόνα των σχετικών πλεονεκτημάτων και αδυναμιών της κάθε οικονομίας. Ως αποτέλεσμα, ο ανανεωμένος ΔΜΣ βασίζεται στο πραγματικό ΑΕΠ, το δημόσιο χρέος και έλλειμμα, τον πληθωρισμό, το ισοζύγιο τρεχουσών συναλλαγών, το ρυθμό των καταθέσεων και δανείων του ιδιωτικού τομέα, το ποσοστό ανεργίας και την πραγματική σταθμισμένη συναλλαγματική ισοτιμία (REER).\nΠροκειμένου να παρέχεται η ιστορική προοπτική για το νέο δείκτη, παρέχουμε εκτιμήσεις από το 2008 και μετά. Κατά τον υπολογισμό του δείκτη για τα έτη μέχρι και το 2011, χρησιμοποιούμε ιστορικές τιμές για τις βασικές συνιστώσες. Για το 2012, ακολουθούμε μια πιο προοδευτική προσέγγιση και χρησιμοποιούμε τις προβλέψεις μας για τις μεταβλητές αυτές.\nΜε βάση αυτές τις προβλέψεις , οι εκτιμήσεις μας για το ΔΜΣ το 2012 παρέχουν μία μοιρασμένη εικόνα: η Βουλγαρία και η Ρουμανία ξεχωρίζουν σαφώς με τις καλύτερες επιδόσεις με σχεδόν καμία διαφορά μεταξύ τους. Ομοίως, η Αλβανία Κύπρος και Σερβία έχουν αντίστοιχα περίπου ίδιο σκορ.\nΤριμηνιαία Έκδοση Απρίλιος\n(Αρχείο | 213 KB)


Ετικέτες: t_eg, t_hm, αναιμία, Αρθρα - αφιερώματα, αρτηριακή πίεση, δημόσια υγεία, ΗΚΓ, καρδιακή ανεπάρκεια, υπέρταση\nΚλινική εικόνα – Φυσική εξέταση\nΕξετάσεις που οδηγούν στη διάγνωση\nακτινογραφία θώρακος και καρδιογράφημα (ΗΚΓ)\nΠότε πρέπει να γίνεται στεφανιογραφία\nΑίτια της καρδιακής ανεπάρκειας (ΚΑ)\nΚαρδιακή ανεπάρκεια είναι το σύνδρομο όπου η καρδιά αδυνατεί να δώσει στους ιστούς του σώματος ποσότητα αίματος ανάλογο με τις ανάγκες τους. Επειδή ο πιο πάνω ορισμός είναι δύσχρηστος, κλινικά ο όρος καρδιακή ανεπάρκεια χρησιμοποιείται για να περιγράψει δύσπνοια και καταβολή που συνοδεύουν καρδιακό νόσημα. Η καρδιακή ανεπάρκεια είναι ένα από τα σημαντικότερα προβλήματα για τη δημόσια υγεία στις ανεπτυγμένες χώρες.\nΥπολογίζεται ότι πάνω από 2.000.000 ασθενείς πάσχουν από το σύνδρομο στις ΗΠΑ και περίπου 400.000 νέοι ασθενείς προστίθενται κάθε χρόνο. Πάνω από 200.000 ασθενείς πεθαίνουν από καρδιακή ανεπάρκεια (ΚΑ) κάθε χρόνο και το κόστος για την αντιμετώπισή της ήταν πάνω από 10 δισεκατομμύρια δολάρια το 1990 στις ΗΠΑ.\nΣτη χώρα μας υπολογίζεται ότι πάνω από 200.000 άρρωστοι έχουν ΚΑ. Η ΚΑ είναι κυρίως νόσος των ηλικιωμένων αφού η συχνότητα της είναι <1% στις νεώτερες ηλικίες αλλά υπερβαίνει το 10% στην όγδοη δεκαετία. Με τη γήρανση του πληθυσμού, τα επόμενα χρόνια, το πρόβλημα θα γίνει ακόμη μεγαλύτερο.\nΕπίσης η μείωση της θνητότητας των οξέων στεφανιαίων συνδρόμων έχει ως αποτέλεσμα ένας μεγαλύτερος αριθμός αρρώστων να έχει κίνδυνο να αναπτύξει καρδιακή ανεπάρκεια στο μέλλον.\nΤα σημαντικότερα συμπτώματα σε έναν ασθενή με ΚΑ είναι η δύσπνοια και η καταβολή. Θα πρέπει όμως να σημειωθεί οτι πολλές άλλες καταστάσεις μπορούν να προκαλέσουν τα ίδια συμπτώματα.\nΤα συνηθέστερα ευρήματα από τη φυσική εξέταση σε ασθενή με ΚΑ είναι περιφερικό οίδημα (πρήξιμο κυρίως στα πόδια ή στη μέση), διάταση των αγγείων που βρίσκονται στο λαιμό (σφαγίτιδες φλέβες), και ειδικά ακροαστικά ευρήματα που ακούει ο γιατρός κατά την ακρόαση της καρδιάς (τρίτος τόνος και υγροί ρόγχοι).\nΗ εξετάσεις που χρησιμοποιούνται πιο συχνά για την αρχική αξιολόγηση των ασθενών με ΚΑ είναι η ακτινογραφία θώρακος και το ΗΚΓ.\nΜια ακτινογραφία θώρακος με καρδιά φυσιολογικού μεγέθους και ένα φυσιολογικό ΗΚΓ κάνει λιγότερο πιθανή τη διάγνωση της ΚΑ, αν και πάνω από το 8% των ασθενών με ΚΑ έχουν φυσιολογικό ΗΚΓ.\nΗ εξέταση εκλογής για την επιβεβαίωση της διάγνωσης της ΚΑ είναι το υπερηχογράφημα της καρδιάς. Πρέπει να γίνεται σε όλους τους ασθενείς με υποψία ΚΑ. Δίνει πληροφορίες για το μέγεθος και τη λειτουργία αριστεράς και δεξιάς κοιλίας, βοηθάει στην ανίχνευση παθήσεων των βαλβίδων και του περικαρδίου.\nΕκτός από τις ειδικές εξετάσεις, ο αρχικός αιματολογικός έλεγχος πρέπει να περιλαμβάνει:\nη αναιμία είναι πιθανό αίτιο δύσπνοιας\n* έλεγχο ηλεκτρολυτών, νεφρικής και ηπατικής λειτουργίας\nη νεφρική ανεπάρκεια και η κίρρωση μπορεί να μιμηθούν τα συμπτώματα της ΚΑ και από την άλλη μεριά η ΚΑ μπορεί να προκαλέσει δυσλειτουργία ήπατος και νεφρών\n* μέτρηση σιδήρου και φερριτίνης ορρού\nγια ανίχνευση αιμοχρωμάτωσης (σπανιότατη)\n* μέτρηση θυρεοειδικών ορμονών\nΜόνο σε ασθενείς με ΚΑ ισχαιμικής αιτιολογίας που έχουν στηθάγχη και στους ασθενείς με αναστρέψιμη ισχαιμία είναι απαραίτητο να γίνει στεφανιογραφία και να εξετασθεί η δυνατότητα επαναγγείωσης που πιθανώς θα βελτιώσει και την καρδιακή ανεπάρκεια. Παρόλα αυτά στα περισσότερα καρδιολογικά κέντρα η στεφανιογραφία προσφέρεται ως ‘διαγνωστική εξέταση ρουτίνας’ σε ασθενείς με ΚΑ.\nΤο συχνότερο αίτιο ΚΑ είναι η στεφανιαία νόσος. Άλλα συχνά αίτια ΚΑ είναι η υπέρταση, η διατατική μυοκαρδιοπάθεια και οι βαλβιδοπάθειες.\nΣκοπός της θεραπείας της ΚΑ είναι να βελτιώσει τα συμπτώματα του ασθενούς, να αναχαιτίσει την επιδείνωση της νόσου και να αυξήσει την επιβίωση.\nΈνας από τους σημαντικότερους παράγοντες στην αντιμετώπιση της ΚΑ είναι η εκπαίδευση του ασθενούς. Ο ασθενής θα πρέπει να μάθει για τη νόσο του, για τα φάρμακα που λαμβάνει (τη δράση τους, ονόματα, δόσεις και τις παρενέργειες τους).\nΘα πρέπει να ζυγίζεται καθημερινά και να συμβουλεύεται τον γιατρό του σε κάθε περίπτωση αύξησης του βάρους του πάνω από 1.5- 2 κιλά σε μια εβδομάδα. Οι παχύσαρκοι ασθενείς θα πρέπει να μειώσουν το βάρος τους.\nΘα πρέπει να περιορισθεί η κατανάλωση αλατιού και πιθανώς η πρόσληψη νερού.\nΗ κατανάλωση αλκοόλ θα πρέπει να αποφεύγεται. Σε ασθενείς με υποψία αλκοολικής μυοκαρδιοπάθειας η κατανάλωση αλκοόλ θα πρέπει να απαγορεύεται αυστηρά.\nΤο κάπνισμα θα πρέπει επίσης να απαγορευθεί. Οι ασθενείς με μετρίου βαθμού ΚΑ θα πρέπει να ενθαρρύνονται να ασκούνται, πάντα όμως μετά από συνεννόηση με ειδικό.\nΟΛΟΙ οι ασθενείς με ΚΑ θα πρέπει να λαμβάνουν αναστολείς του μετατρεπτικού ενζύμου της αγγειοτασίνης (αΜΕΑ), εκτός αν υπάρχει συγκεκριμένη αντένδειξη. Οι μόνες απόλυτες αντενδείξεις είναι η κύηση και το αγγειονευρωτικό οίδημα. Σχετικές είναι η νεφρική ανεπάρκεια, η στένωση της νεφρικής αρτηρίας και συστολική αρτηριακή πίεση < 90 mmHg. Η αρχική δόση θα πρέπει να είναι η μικρότερη δυνατή.\nΤα διουρητικά πρέπει να χορηγούνται στους ασθενείς με σημεία υπερφόρτωσης της κυκλοφορίας (παροξυσμική νυχτερινή δύσπνοια, δύσπνοια στην προσπάθεια, διάταση σφαγίτιδων είναι μερικά από αυτά).\nΗ δακτυλίτιδα είναι ένα ιστορικής σημασίας φάρμακο για την καρδιακή ανεπάρκεια. Ωστόσο στις μέρες μας που οι θεραπευτικές εξελίξεις της νόσου έχουν γοργούς ρυθμούς, φαίνεται οτι χρησιμοποιείται περισσότερο από τις ενδείξεις που έχει (σε ασθενείς με ΚΑ και κολπική μαρμαρυγή και σε ασθενείς που παραμένουν συμπτωματικοί παρά τη αγωγή με αΜΕΑ και διουρητικά).\nΗ ασπιρίνη χορηγείται από τους περισσότερους καρδιολόγους ως ρουτίνα στους ασθενείς με ΚΑ ισχαιμικής αιτιολογίας. Ωστόσο, δεν είναι απόλυτα ξεκαθαρισμένο το θεραπευτικό της όφελος.\nΑλλα φάρμακα που χορηγούνται ανάλογα με την περίπτωση είναι οι β-αναστολείς (ενδεικτικά αναφέρονται η μετοπρολόλη, η βισοπρολόλη και η καρβεντιλόλη), αντιαρρυθμικά και αντιπηκτικά.\nΣυνοπτικά όλοι οι ασθενείς με συστολική ΚΑ ανεξαρτήτως συμπτωμάτων πρέπει να λαμβάνουν αΜΕΑ. Εάν υπάρχουν συμπτώματα που επιμένουν παρά τη χορήγηση αΜΕΑ πρέπει να χορηγηθούν διουρητικά και στη συνέχεια δακτυλίτιδα. Ασθενείς με ΚΑ και κολπική μαρμαρυγή πρέπει οπωσδήποτε να λαμβάνουν και δακτυλίτιδα και αντιπηκτικά. Οι β-αναστολείς πρέπει να χορηγούνται σε σταθεροποιημένους ασθενείς με ΚΑ αλλά η χρήση τους πρέπει να γίνεται μόνο από ειδικούς. Ένας μικρός αριθμός ασθενών με ΚΑ μπορεί να αντιμετωπισθεί με επεμβατικές μεθόδους.


’’Agora Select’’, μεσογειακή κουζίνα - Newpost.gr\n’’Agora Select’’, μεσογειακή κουζίνα\nΤο εστιατόριο Αγορά Select στο Χίλτον στα Ιλίσια προσφέρει μεσογειακή κουζίνα τα τελευταία αρκετά χρόνια.\nΔημοσίευση 31 Αυγούστου 2016, 08:00\nΤο εστιατόριο Αγορά Select στο Χίλτον στα Ιλίσια προσφέρει μεσογειακή κουζίνα τα τελευταία αρκετά χρόνια. Το ανανεωμένο μενού και η μοντέρνα αισθητική χώρου συνδυάζουν ένα σύγχρονο περιβάλλον με διεθνείς και μεσογειακές επιρροές, που θα απολαύσετε σε προσιτές τιμές στο ζεστό εσωτερικό χώρο ή στην καταπράσινη αυλή.\nΔοκιμάστε μεγάλη ποικιλία από ολόφρεσκα ψάρια και θαλασσινά, πεντανόστιμα μαγειρευτά ημέρας και εκλεκτά ψητά. Ξεχωρίζουν το καπνιστό χέλι με αγιορείτικη μελιτζανοσαλάτα και φρέσκια ρόκα, οι παπαρδέλες με χοιρινή πανσέτα, ψητά ντοματίνια, μοτσαρέλα και φρέσκα μυρωδικά, το burger με crispy φιλέτο κοτόπουλου, σάλτσα καίσαρα, ντομάτα, άισμπεργκ, παρμεζάνα, το φιλέτο σολομού σε σάλτσα αστακού, χαβιάρι και μπρικ.\nΤο T-bone steak γάλακτος σβησμένο με Jack Daniels σερβίρεται με λαχανοσαλάτα και τα μοσχαρίσια φιλετάκια με σάλτσα μανιταριών και κρασί Πόρτο σερβιρισμένα με φρέσκιες ταλιατέλες. Στο εστιατόριο Αγορά Select η απόλαυση της μεσογειακής κουζίνας μετατρέπεται σε μοναδική γαστρονομική εμπειρία.


ΔΙΚΤΥΟΥΡΓΟΣ ΜΑΚΕΔΩΝ Τσίπρας-Δανειστές: Ένας έρωτας μεγάλος - ΔΙΚΤΥΟΥΡΓΟΣ ΜΑΚΕΔΩΝ\nHome / ΓΑΠ / Τσίπρας-Δανειστές: Ένας έρωτας μεγάλος\nΟφείλουμε να το παραδεχθούμε. Η Κυβέρνηση μπορεί «μέσα» να αντιμετωπίζει προβλήματα, αλλά «έξω» τα πάει περίφημα. Δεκαπέντε ημέρες τώρα έχει ανοίξει μια δημόσια συζήτηση να επιδοτηθούν από τον προϋπολογισμό 10.000 ιερείς για να προλάβει η Κυβέρνηση άλλους 10.000 δημοσίους υπαλλήλους.\nΣήμερα η Κομισιόν εκτός του προϋπολογισμού, πρέπει να εγκρίνει και την αναφορά της για την ενισχυμένη εποπτεία με τις υποχρεώσεις που πρέπει-έπρεπε να έχει εκπληρώσει η Κυβέρνηση. Το Reuters χθες μετέδωσε ότι λόγω των καθυστερήσεων στις ιδιωτικοποιήσεις και σε κάποιες άλλες μεταρρυθμίσεις, μπορεί να καθυστερήσει η πρώτη δόση από τα κέρδη που έχουν η ΕΚΤ και άλλες κεντρικές τράπεζες του ευρωσυστήματος από τα ελληνικά ομόλογα. Αν επαληθευτεί το Reuters, θα είναι η πρώτη πίεση των δανειστών προς την Κυβέρνηση, αλλά και πάλι θα έχει περισσότερες επιπτώσεις στην οικονομία και λιγότερο στους ΣΥΡΙΖΑΝΕΛ.


**** CASABLANCA HOTEL, ΝΈΑ ΥΌΡΚΗ ****\nCasablanca Hotel New York Casablanca Hotel New York Casablanca Hotel New York Casablanca Hotel Nueva York Casablanca Hotel New York Casablanca Hotel New York Português Casablanca Hotel New York Casablanca Hotel New York Casablanca Hotel New York Magyar Casablanca Hotel Nowy Jork Ελληνικά Casablanca Hotel ニューヨーク 简体中文 한국어 Casablanca Hotel Нью-Йорк עברית Casablanca Hotel New York عربي\nΤο Casablanca Hotel 4-αστέρων είανι δίπλα σε Terminal 5, Τάιμς Σκουέρ και Σέντραλ Παρκ μόλις 1.7 χλμ μακριά. Κατασκευασμένο το 1925 και ανακαινισμένο το 2011, το εντυπωσιακό ξενοδοχείο συνδιάζει μοναδικά αιγυπτιακό στιλ και μοντέρνες παροχές.\nΤο ξενοδοχείο είναι αξιοσημείωτο για την τεράστια τοποθεσία του στη μέση της Νέας Υόρκης, δίπλα στο σταθμό του μετρό 42nd Street – Port Authority Bus Terminal. Οι εγκαταστάσεις βρίσκονται 5 χλμ από το κέντρο της Νέας Υόρκης.\nΌλα τα πολυτελή δωμάτια είναι εξοπλισμένα με κλιματισμό, γκαρνταρόμπα, τηλεόραση, μίνι μπαρ και προσωπική θυρίδα ασφαλείας και διαθέτουν εκθαμβωτική θέα σε πάρκο. Κάθε δωμάτιο διαθέτει κλασική εσωτερική διακόσμηση και χειροποίητη.\nΤο πρωί σερβίρεται πρωινό με μπουφέ στο lounge. Οι επισκέπτες μπορούν να απολαύσουν φρέσκα πιάτα ιταλικής κουζίνας στο εστιατόριο του ξενοδοχείου. Προσφέρονται δωρεάν ποτά στο καφέ-μπαρ.\nΤο Casablanca Hotel βρίσκεται 10 λεπτά οδικώς από το αεροδρόμιο La Guardia.\nΤο Casablanca Hotel επίσης προσφέρει επιχειρηματικό κέντρο, αίθουσα συναντήσεων και υπηρεσίες γραμματείας για επιχειρηματίες επισκέπτες.\nBentley Hotel New York Wellington Hotel New York Intercontinental New York Barclay Hotel Plaza Hotel New York Morgans Hotel New York Thirty Thirty Hotel New York Lexington Hotel Plaza Athenee New York The Marcel Hotel New York New York Marriott East Side Dylan Hotel New York The Lowell Hotel New York Ameritania Hotel New York Belle Claire Blakely Hotel New York Pennsylvania Hotel Holiday Inn Express Bronx Nyc - Stadium Area Renaissance New York Hotel 57 Best Western Convention Center Ξενοδοχείο Νέα Υόρκη Holiday Inn Express Laguardia Arpt Νέα Υόρκη Executive Class At Mts Hotel Νέα Υόρκη Hilton Garden Inn New York/midtown Park Ave Empire Meadowlands Hotel By Clarion Νέα Υόρκη Duane Street Hotel Νέα Υόρκη Trump Intl Hotel Νέα Υόρκη Roosevelt Ξενοδοχείο Νέα Υόρκη Holiday Inn New York City - Wall Street Heritage Hotel Νέα Υόρκη


Ευρωπαϊκό Ποδόσφαιρο - Οι "σημαίες" που έγιναν προπονητές!\n28 Μαΐου 2014 στις 17:44\n#Βιθέντε ντελ Μπόσκε\n#Ρικάρντο Σα Πίντο\n#Χοσέ Αντόνιο Καμάτσο\nΕυρωπαϊκό Ποδόσφαιρο – Οι «σημαίες» που έγιναν προπονητές!\nΈτοιμος να μπει στη λίστα με τους ποδοσφαιριστές που έγραψαν ιστορία σε έναν σύλλογο και αργότερα πήραν τα ηνία του είναι ο Πίπο Ιντζάγκι. Όπως ο Κλάρενς Ζέεντορφ, τον οποίο θα διαδεχτεί, έτσι και εκείνος προσέφερε πάρα πολλά στη Μίλαν κατακτώντας δύο πρωταθλήματα και ισάριθμα Champions League μεταξύ άλλων.\nΜε αφορμή την επικείμενη ανακοίνωση του Ιντζάγκι από τη Μίλαν το Sport24.gr σας παρουσιάζει 20 ποδοσφαιράνθρωπους των ευρωπαϊκών γηπέδων που έγραψαν ιστορία φορώντας τη φανέλα μίας ομάδας και στη συνέχεια έγιναν πρώτοι προπονητές σε αυτή. Ξεκαθαρίζεται πως δεν υπάρχουν περιπτώσεις όπως αυτές των Άλαν Σίρερ και Ράιαν Γκιγκς, οι οποίοι διετέλεσαν υπηρεσιακοί προπονητές ή άλλοι που δε δέθηκαν τόσο με κάποιον σύλλογο όπως ο Φάμπιο Καπέλο, ο οποίος υπήρξε και παίκτης και προπονητής των Γιουβέντους και Μίλαν.\nΡίνους Μίχελς (Άγιαξ)\nΩς παίκτης δεν έβγαλε ποτέ τη φανέλα του «Αίαντα». Αγωνίστηκε σε 264 παιχνίδια έχοντας 122 γκολ και πανηγύρισε δύο πρωταθλήματα Ολλανδίας. Ως προπονητής δεν άρχισε την καριέρα του από τον Άγιαξ, αλλά πήγε σε αυτόν το 1965 και έθεσε τις βάσεις για να πάρει αυτή η ομάδα τα τρία συνεχόμενα πρωταθλητριών. Ο ίδιος κατέκτησε μόνο το πρώτο εξ αυτών, ενώ πήρε ακόμα τέσσερα πρωταθλήματα και τρία κύπελλα. Το 1975, ο άνθρωπος που έφερε το Total Football, επέστρεψε για έναν χρόνο στο Άμστερνταμ.\nΓια πολλούς ο βασιλιάς του Kop είναι ο καλύτερος παίκτης που φόρεσε την κόκκινη φανέλα. Ακόμη κι αν κάποιος δε συμφωνεί με αυτό, είναι δεδομένο ότι αποτέλεσε αναπόσπαστο κομμάτι της μεγάλης Λίβερπουλ που σάρωσε τα πάντα. Από εκεί και πέρα, πέρασε από το στάδιο του παίκτη προπονητή για να μονιμοποιηθεί στη συνέχεια ως τεχνικός και να συνεχίσει να κατακτά τίτλους με τη Λίβερπουλ ως το 1990. Επέστρεψε το 2011 στον πάγκο των Μέρσεϊσαϊντς και πήρε το League Cup.\nΓιουπ Χάινκες (Γκλάντμπαχ)\nΑν εξαιρέσει κανείς ένα τριετές διάλειμμα που έκανε με το Ανόβερο, όλη του την καριέρα ως ποδοσφαιριστής την πέρασε στα «πουλάρια» με τα οποία πήρε ένα UEFA Cup, ένα κύπελλο Γερμανίας και τέσσερα πρωταθλήματα. Στη συνέχεια έμεινε στον σύλλογο, έγινε αρχικά βοηθός και λίγο αργότερα πρώτος προπονητής χωρίς να πάρει κάποιον τίτλο. Επέστρεψε στην Γκλάντμπαχτ για μία σεζόν το 2006.\nΚάρλο Αντσελότι (Μίλαν)\nΜπορεί να μην έμεινε στη Μίλαν όσα χρόνια οι προαναφερθέντες στις ομάδες του, όμως, συνδέθηκε και με τους «ροσονέρι». Ήταν, άλλωστε, μέλος της ομάδας του Αρίγκο Σάγκι που πήρε τα δύο διαδοχικά Πρωταθλητριών, ευρωπαϊκά Super Cup και Διηπειρωτικά. Ως προπονητής προσελήφθη το 2001 και πήρε μεταξύ άλλων δύο Champions League.\nΠεπ Γουαρδιόλα (Μπαρτσελόνα)\nΓια περισσότερα από δέκα χρόνια φόρεσε τη φανέλα των «μπλαουγκράνα» ως επαγγελματίας, ενώ προερχόταν και από τα τμήματα υποδομής του συλλόγου. Ως παίκτης πήρε έξι πρωταθλήματα, δύο κύπελλα κι ένα Πρωταθλητριών μεταξύ άλλων, αλλά έγραψε ιστορία και ως προπονητής. Ανέλαβε τα ηνία της πρώτης ομάδας το 2008 και πήρε τα πάντα μετατρέποντας τους Καταλανούς στην καλύτερη ομάδα του κόσμου. Λέτε να υπάρξει κάτι ανάλογο και με τον άλλοτε συμπαίκτη του Λουίς Ενρίκε;\nΛουίς Αραγονές (Ατλέτικο Μαδρίτης)\nΠρόσφατα έφυγε από τη ζωή με τον Ντιέγκο Σιμεόνε να ζητάει κατάκτηση του Champions League για να το αφιερώσει σε εκείνον. Μπορεί στην αρχή της ποδοσφαιρικής του καριέρας να έπαιξε στη Ρεάλ, όμως, την τελευταία δεκαετία αγωνίστηκε με την Ατλέτικο κατακτώντας τρία πρωταθλήματα και δύο κύπελλα. Στη συνέχεια έγινε προπονητής έχοντας τρεις θητείες στους «ροχιμπλάνκος» με τους οποίους πήρε ένα πρωτάθλημα και τρία κύπελλα εκτός των άλλων.\nΕίναι ίσως ο μοναδικός που το έχει καταφέρει με δύο ομάδες. Ως παίκτης συνδέθηκε κατά κύριο λόγο με τον Άγιαξ, αλλά ως προπονητής με την Μπαρτσελόνα. Με τη φανέλα του Άγιαξ πήρε τα τρία συνεχόμενα Πρωταθλητριών, ενώ τεχνικός των Καταλανών πήρε τέσσερα πρωταθλήματα κι ένα Πρωταθλητριών.\nΧοσέ Αντόνιο Καμάτσο (Ρεάλ Μαδρίτης)\nΣχεδόν όλη του η επαγγελματική ποδοσφαιρική καριέρα είναι συνυφασμένη με τη Ρεάλ Μαδρίτης. Εκεί κρέμασε τα παπούτσια του έχοντας παίξει δεκαπέντε χρόνια. Συνυπήρξε με τον νυν τεχνικό του Ολυμπιακού Μίτσελ και ήταν μέλος της μεγάλης Ρεάλ που πήρε τα δύο συνεχόμενα UEFA Cup. Επιπλέον, πήρε εννιά πρωταθλήματα και πέντε κύπελλα. Ως προπονητής πήγε στους «μπλάνκος» το 2004, αλλά έφυγε γρήγορα παρόλο που είχε υπογράψει διετές συμβόλαιο.\nΦραντς Μπεκενμπάουερ (Μπάγερν Μονάχου)\nΑποτελεί μία από τις μεγαλύτερες μορφές στην ιστορία των Βαυαρών. Σε αυτούς έπαιξε 13 χρόνια και ήταν μέλος της εντυπωσιακής ομάδας που πήρε τα τρία συνεχόμενα Πρωταθλητριών στη δεκαετία του 1970. Παράλληλα, κατέκτησε τέσσερα πρωταθλήματα και ισάριθμα κύπελλα. Ως προπονητής πήγε στην Μπάγερν το 1993 αρχικά και πήρε το πρωτάθλημα, ενώ στη δεύτερη θητεία του κατέκτησε το UEFA Cup.\nΜάρκο φαν Μπάστεν (Άγιαξ)\nΈνας ακόμη πολύ μεγάλος Ολλανδός παίκτης που άρχισε την καριέρα του από τον «Αίαντα» ήταν ο Φαν Μπάστεν, ο οποίος πήρε τρία πρωταθλήματα, ισάριθμα κύπελλα κι ένα Πρωταθλητριών. Ως προπονητής πήγε το 2008 και άντεξε μόνο μία χρονιά, κι έφυγε με άδεια χέρια.\nΓκρέιαμ Σούνες (Λίβερπουλ)\nΆλλαξε αρκετές ομάδες στην καριέρα του, όμως, άφησε τη στάμπα του στη Λίβερπουλ, στην οποία έγινε και αρχηγός. Πέντε πρωταθλήματα, τέσσερα League Cup και τρία Πρωταθλητριών σήκωσε μεταξύ άλλων. Ως προπονητής ανέλαβε το 1991 δύο μήνες μετά την παραίτηση του Κένι Νταλγκλίς. Τα αποτελέσματα δεν ήταν τα επιθυμητά, αφού το μόνο που κατάφερε ήταν να πάρει ένα FA Cup. Να σημειωθεί ότι ο Σούνες έκανε μεγάλη καριέρα και στη Ρέιντζερς, στην οποία ήταν και προπονητής της στη συνέχεια για πέντε χρόνια.\nΓκλεν Χοντλ (Τότεναμ)\nΤα δώδεκα πρώτα χρόνια της καριέρας του φόρεσε τη φανέλα της Τότεναμ, έχοντας παίξει 377 φορές. Με τους Λονδρέζους πανηγύρισε, άλλωστε, ένα UEFA Cup, ένα FA Cup κι ένα Community Shield. Ως προπονητής στο «Γουάιτ Χαρτ Λέιν» πήγε το 2001 και κατέκτησε το League Cup. Να σημειωθεί ότι έπαιξε και στην Τσέλσι, στην οποία έγινε και προπονητής, ενώ υπήρξε και παίκτης – προπονητής στη Σουόνσι.\nΡικάρντο Σα Πίντο (Σπόρτινγκ Λισαβόνας)\nΉταν ένας από τους καλύτερους Πορτογάλους της γενιάς του και έπαιξε στην Σέλτικ εννιά χρόνια, αλλά με ένα ενδιάμεσο διάλειμμα. Ένα πρωτάθλημα, ένα κύπελλο κι ένα πορτογαλικό Super Cup ήταν η συγκομιδή του, ενώ έπαιξε με τα «λιοντάρια» και στον τελικό του UEFA το 2005, όταν ηττήθηκαν από την ΤΣΣΚΑ Μόσχας. Ως προπονητής πήγε το καλοκαίρι του 2012, αλλά απολύθηκε τον Οκτώβριο.\nΝτίνο Τζοφ (Γιουβέντους)\nΦόρεσε τη φανέλα των «μπιανκονέρι» για περισσότερο από μία δεκαετία κλείνοντας εκεί την καριέρα του. Έζησε μεγάλες στιγμές στο Τορίνο κατακτώντας έξι πρωταθλήματα, δύο κύπελλα κι ένα UEFA Cup. Πέντε χρόνια μετά την απόσυρσή του από την ενεργό δράση προσελήφθη από τους Γιουβέντους ως προπονητής και οδήγησε την ομάδα σε ένα UEFA Cup και δύο κύπελλα.\nΝιλ Λένον (Σέλτικ)\nΟ Μάρτιν Ο’Νιλ ήταν ο άνθρωπος που τον έπεισε το 2000 να πάει στη Σέλτικ κι ο Λένον ρίζωσε στη Γλασκόβη, στην οποία έμεινε επτά χρόνια. Με τη Σέλτικ κατέκτησε πέντε πρωταθλήματα, τέσσερα κύπελλα, δύο Super Cup, ενώ πήγε και στον τελικό του UEFA Cup το 2003. Ως προπονητής ο Βορειοϊρλανδός πήγε το 2010 και πήρε τρία πρωταθλήματα και δύο κύπελλα. Πριν λίγες μέρες ανακοίνωσε πως αποχωρεί από τους Καθολικούς.\nΆλι ΜακΚόιστ (Ρέιντζερς)\nΜε τη φανέλα της Ρέιντζερς έγραψε τη δική του ιστορία και αγαπήθηκε πολύ από τον κόσμο. Ήταν, άλλωστε, και σε ένα άκρως επιτυχημένο χρονικό διάστημα της ομάδας, με την οποία πήρε δέκα πρωταθλήματα, τρία κύπελλα κι εννιά League Cup. Ως προπονητής, όμως, πήρε τη Ρέιντζερς στη χειρότερη στιγμή της ιστορίας της. Ωστόσο, ανέβασε την ομάδα δύο κατηγορίες και ευελπιστεί πως οι ημέρες δόξας θα επιστρέψουν.\nΒιθέντε ντελ Μπόσκε (Ρεάλ Μαδρίτης)\nΌλη σχεδόν την καριέρα του ως ποδοσφαιριστής την πέρασε στη Ρεάλ Μαδρίτης με την οποία πήρε πέντε πρωταθλήματα και τέσσερα κύπελλα. Συνυπήρξε, μάλιστα, με τον Χοσέ Αντόνιο Καμάτσο, τον οποίο αναφέραμε νωρίτερα. Ως προπονητής άρχισε από τη δεύτερη ομάδα και στη συνέχεια αναλάμβανε την πρώτη ανά χρονικά διαστήματα. Ωστόσο, την ευκαιρία του την πήρε κανονικά το 1999 και στην τετραετία που έμεινε πανηγύρισε δύο πρωταθλήματα μεταξύ άλλων και δύο Champions League.\nΌπως ο Κάρλο Αντσελότι έτσι κι αυτός είναι από τους προπονητές που βρίσκονται στην επικαιρότητα. Ο κόσμος τον αγαπάει πάρα πολύ και εκείνος έχει βοηθήσει στην κατάκτηση ενός πρωταθλήματος, ενός κυπέλλου, ενός Europa League κι ενός ευρωπαϊκού Super Cup. Ο Σιμεόνε αγαπήθηκε πολύ και ως παίκτης στις δύο θητείες του. Χαρακτηριστικό το βίντεο με τον Φερνάντο Τόρες να τραγουδάει ένα σύνθημα για εκείνον.\nΜπιλ Νίκολσον (Τότεναμ)\nΕίναι πιθανότατα ο μεγαλύτερος θρύλος της Τότεναμ. Ένας άνθρωπος που αφιέρωσε όλη του τη ζωή στη συγκεκριμένη ομάδα. Για 17 χρόνια ήταν παίκτης της, αλλά δεν ευτύχησε να πανηγυρίσει κάποιον τίτλο. Ωστόσο, ως προπονητής έγραψε ιστορία παίρνοντας τα μοναδικά δύο πρωταθλήματα του συλλόγου, τρία κύπελλα, ισάριθμα Community Shield, δύο League Cup, ένα Κύπελλο Κυπελλούχων κι ένα UEFA Cup.\nΤζοβάνι Τραπατόνι (Μίλαν)\nΜόνο μία χρονιά αγωνίστηκε χωρίς τη φανέλα της Μίλαν κι αυτή ήταν η τελευταία του. Με τους «ροσονέρι» πήρε δύο πρωταθλήματα, ένα κύπελλο, δύο Πρωταθλητριών, ένα Κυπελλούχων και ένα Διηπειρωτικό. Ξεκίνησε και την προπονητική του καριέρα από τη Μίλαν, αλλά πρώτος προπονητής της ήταν για πολύ λίγο με αποτέλεσμα να μην πάρει κάποιον τίτλο.\nΜίλαν – Ρόμα 2-1 (σοκ στο 90+5′!)\nΜε γκολ του Πάτρικ Κουτρόνε στο 5ο λεπτό των καθυστερήσεων, η Μίλαν λύγισε τη Ρόμα (2-1) στο ντέρμπι που άνοιξε την αυλαία της 3ης αγωνιστικής της Serie A…\n31 Αυγούστου 2018 στις 23:43\nΗ Νάπολι βρέθηκε να χάνει 2-0 από τη Μίλαν στο «Σαν Πάολο», όμως κατάφερε να ανατρέψει τα δεδομένα και να επιβληθεί 3-2!\n26 Αυγούστου 2018 στις 01:13\nΡεάλ Μαδρίτης – Μίλαν (3-1) Στιγμιότυπα\nΟ Ιγκουαΐν πέτυχε ένα καταπληκτικό γκολ, αλλά η «Βασίλισσα» επικράτησε της Μίλαν με 3-1…\n12 Αυγούστου 2018 στις 00:36\nΑποκλεισμός από την Ευρώπη για τη Μίλαν!\nΠρέπει να τονίσουμε ότι αυτές τις μέρες βρίσκονται σε εξέλιξη συζητήσεις για την πώληση του πλειοψηφικού πακέτου των μετοχών στον…\n27 Ιουνίου 2018 στις 23:39\nΧάντμπολ – Πρόγραμμα και διαιτητές (30-31/5)


GreekBlock: Πλωτά λεωφορεία θα συνδέουν τον Πειραιά με τη Βάρκιζα!\nΠλωτά λεωφορεία θα συνδέουν τον Πειραιά με τη Βάρκιζα!\nΣτη Στοκχόλμη εγκαινιάστηκε πριν από έναν μήνα η λειτουργία πλωτών μέσων αστικής συγκοινωνίας. Οι παράκτιες περιοχές της πόλης είχαν αρχίσει να γνωρίζουν οικοδομική άνθηση και οι φορείς ήθελαν να προλάβουν το «κυκλοφοριακό κακό», εγκαθιστώντας τακτικά πλωτά λεωφορεία. Πρόκειται για μια από τις έξυπνες λύσεις που έχουν πέσει στο τραπέζι των αρμόδιων υπουργείων για την αντιμετώπιση του κυκλοφοριακού και στην Αττική. Η πρόταση για πλωτά λεωφορεία που θα συνδέουν τον Πειραιά με τη Βάρκιζα ή την Ανάβυσσο είχε διατυπωθεί πρώτη φορά το 1994. Ωστόσο, η ιδέα εγκαταλείφθηκε λόγω του κόστους. Τώρα εξετάζεται και πάλι. «Θα έδινε ανάσα στην Παραλιακή που είναι μονίμως μποτιλιαρισμένη τις ώρες αιχμής, ιδιαίτερα από το Ελληνικό μέχρι το Παλαιό Φάληρο. Ταυτόχρονα θα αντικαθιστούσε τα πολλά λεωφορεία που κινούνται κατά μήκος της Ποσειδώνος και τα οποία θα μπορούσαν να χρησιμοποιηθούν σε άλλες γραμμές», λέει ο γενικός γραμματέας του Συλλόγου Μελέτης των Συγκοινωνιών Ελλάδας κ. Χάρης Λαζαρόπουλος. Η υποδομή που απαιτείται- δηλαδή οι μαρίνες όπου θα προσεγγίζουν τα πλωτά λεωφορεία- υπάρχει, ενώ έχουν επικαιροποιηθεί οι μελέτες για τις στάσεις που είναι απαραίτητες. Μεγάλο ερωτηματικό παραμένει ωστόσο ο φορέας που θα υλοποιήσει και θα διαχειρίζεται το έργο. «Ίσως η λύση θα ήταν μια διαδημοτική επιχείρηση. Άλλωστε, υπάρχουν πλέον ευρωπαϊκά προγράμματα χρηματοδότησης για την Τοπική Αυτοδιοίκηση», επισημαίνει ο κ. Λαζαρόπουλος. «Θα μπορούσε επίσης η Υπερνομαρχία Αθηνών- Πειραιώς να παίξει τον ρόλο του συντονιστή», συμπληρώνει.


Cheesecake Βερίκοκο: Ελαφρύ – Εύκολο – Γρήγορο | Γιάννης Λουκάκος\nΓΙΑ ΦΟΡΜΑ 20 ΕΚ.\nSelect ratingGive Cheesecake με βερίκοκο 1/5Give Cheesecake με βερίκοκο 2/5Give Cheesecake με βερίκοκο 3/5Give Cheesecake με βερίκοκο 4/5Give Cheesecake με βερίκοκο 5/5\n420 γρ. κρέμα γάλακτος\n570 γρ. τυρί κρέμα\n30 γρ. ζελατίνη, μουλιασμένη σε κρύο νερό\n150 γρ. βάση μπισκότου για τσιζκέικ\n600 γρ. βερίκοκα, κομμένα σε φέτες\n300 γρ. σιρόπι\n3 γρ. βανίλια φυσική, κομμένη στη μέση\nΤοποθετούμε τη ζάχαρη και τους κρόκους σε ένα μεταλλικό μπολ και χτυπάμε με σύρμα πάνω από μια κατσαρόλα με νερό που σιγοβράζει, ώστε να αφρατέψει το μείγμα και να ζεσταθεί στους 75οC περίπου. Αφήνουμε το μείγμα να κρυώσει.\nΧτυπάμε την κρέμα γάλακτος στο μίξερ με το σύρμα ώσπου να γίνει σφιχτή σαντιγί.\nΧτυπάμε επίσης ξεχωριστά στο μίξερ με το σύρμα το τυρί ώστε να αφρατέψει. Προσθέτουμε το μείγμα των κρόκων στο τυρί και ανακατεύουμε. Στη συνέχεια προσθέτουμε τη σαντιγί και τη στραγγισμένη ζελατίνη και ομογενοποιούμε με μια μαρίζ.\nΡίχνουμε τη γέμιση στη φόρμα με τη βάση του μπισκότου και κρυώνουμε στο ψυγείο.\nΤοποθετούμε τα μισά βερίκοκα και τα υπόλοιπα υλικά σε μια κατσαρόλα και βράζουμε μέχρι να μαλακώσουν τα βερίκοκα.\nΑφαιρούμε το θυμάρι και τη βανίλια και αλέθουμε στο μπλέντερ. Κρυώνουμε και ανακατεύουμε με τα υπόλοιπα βερίκοκα.\nΤοποθετούμε το νερό και τη ζάχαρη σε μια κατσαρόλα και βράζουμε μέχρι να λιώσει η ζάχαρη.\nΑυγά Βανίλια Βερίκοκο Για παιδιά Θυμάρι Καλοκαίρι Κρέμα Γάλακτος Κρέμα Τυριού Σαντιγί Τσιζκέικ Τυρί Ψητά φούρνου\nΒάση μπισκότου για τσιζκέικ


Τσιόδρας Χαρδαλιάς live: Κρούσματα και νεκροί σήμερα (15/5) στην Ελλάδα | Alphafreepress.gr\nalphafreepress.gr / ΕΛΛΑΔΑ / Τσιόδρας Χαρδαλιάς live: Κρούσματα και νεκροί σήμερα (15/5) στην Ελλάδα\nΤσιόδρας Χαρδαλιάς live: Κρούσματα και νεκροί σήμερα (15/5) στην Ελλάδα\n15.05.2020 | 17:54\nΤσιόδρας Χαρδαλιάς live: Ο καθηγητής λοιμωξιολογίας ανακοίνωσε πως υπάρχουν 40 νέα κρούσματα κορονοϊού στην Ελλάδα και συνολικά τα κρούσματα έχουν φτάσει τα 2.810.\nΤσιόδρας Χαρδαλιάς live: Στα 2.810 ανέρχονται τα επιβεβαιωμένα κρούσματα του κορωνοϊού στη χώρας μας, όπως ανακοίνωσε ο λοιμωξιολόγος Σωτήρης Τσιόδρας καθώς καταγράφηκαν 40 νέα. Την ίδια ώρα οι νεκροί έχουν ανέλθει στους 160 καθώς υπήρξαν τέσσερις νέοι θάνατοι το τελευταίο 24ωρο. Από τα νέα κρούσματα, τα 35 αφορούν τον οικισμό Ρομά στη Νέα Σμύρνη Λάρισας. Ανάμεσα στους ανθρώπους που νοσηλεύονται σε νοσοκομεία αναφοράς, 23 είναι διασωληνωμένοι. Η διάμεση ηλικία τους είναι 72 ετών. Οι 10 είναι γυναίκες και οι υπόλοιποι άνδρες. Παράλληλα, 90 ασθενείς έχουν εξέλθει από τις ΜΕΘ.\nΕΦΕΤ: Δεν υπάρχουν τρόφιμα που συμβάλλουν κατά του κορονοϊού\nΣτην ενημέρωση καταναλωτών σχετικά με την πιθανή χρήση μη επιτρεπόμενων ισχυρισμών που αφορούν την υγεία, σε σχέση με τον κορονοϊό προχώρησε ο ΕΦΕΤ. Ο ΕΦΕΤ στο πλαίσιο της προστασίας των συμφερόντων του καταναλωτή και λαμβάνοντας υπόψη την εύλογη ανησυχία των καταναλωτών και την επιθυμία τους για τρόφιμα που πιθανόν να βοηθούν στην πρόληψη ή και την θεραπεία του κορονοϊού και το πόσο ευάλωτοι μπορεί να γίνουν σε πιθανή παραπλάνηση από διαφημίσεις/αναρτήσεις σε ιστοσελίδες εταιριών που διακινούν τρόφιμα μέσω ηλεκτρονικού εμπορίου, ενημερώνει ότι:\n-Στην παρούσα φάση δεν υπάρχουν επιστημονικές μελέτες σχετικές με την αποτελεσματικότητα τροφίμων ή συστατικών τροφίμων έναντι του κορονοϊού και επομένως δεν μπορεί να γίνει κανένας ισχυρισμός υγείας που να τον μνημονεύει.\nΚορονοϊός – εμβόλιο: Ευχάριστα νέα από την Οξφόρδη, η πιο υποσχόμενη έρευνα παγκοσμίως\nΘετικά είναι τα μηνύματα που έρχονται από το Πανεπιστήμιο της Οξφόρδης, σχετικά με τις έρευνες για το πειραματικό εμβόλιο που βρίσκονται σε εξέλιξη. Σύμφωνα με την τελευταία ενημέρωση το εμβόλιο ενάντια στον κορονοϊό φαίνεται να είναι αποτελεσματικό στην πρόληψη του COVID-19, όπως έδειξαν τα ευρήματα από μια μικρή μελέτη σε έξι πιθήκους. Οι επιστήμονες της Οξφόρδης δημοσίευσαν τα προκαταρκτικά ευρήματα σχετικά με το εμβόλιο.\nΠρόκειται για μελέτες που δεν έχουν υποστεί αυστηρή διαδικασία αξιολόγησης από ομότιμους που απαιτείται για δημοσίευση σε ιατρικά ή επιστημονικά περιοδικά. Η νέα έκθεση του Πανεπιστημίου της Οξφόρδης βασίζεται στον εμβολιασμό έξι μακάκων rhesus. Αυτοί οι πίθηκοι θεωρούνται καλοί αντιπρόσωποι για το πώς τα φάρμακα θα μπορούσαν να λειτουργήσουν σε ανθρώπους, επειδή μοιράζονται την πλειονότητα των γονιδίων τους με τους ανθρώπους. Στα ζώα χορηγήθηκε το ήμισυ της δόσης που εξετάζεται επί του παρόντος σε ανθρώπους. Αυτές οι δοκιμές ξεκίνησαν στις 24 Απριλίου και περιλαμβάνουν περίπου 1.110 άτομα. Οι ερευνητές ανέφεραν πως τουλάχιστον μερικοί από τους πιθήκους ανέπτυξαν αντισώματα στον ιό εντός 14 ημερών από τον εμβολιασμό και όλα τα εμβολιασμένα ζώα είχαν ενδείξεις αντισωμάτων εντός 28 ημερών.\nΣε εξέλιξη οι μελέτες\nΕπιπλέον, οι ερευνητές δήλωσαν ότι το εμβόλιο φαίνεται να έχει αποτρέψει την πνευμονία και άλλα πνευμονικά προβλήματα στα ζώα μετά την έκθεση τους στον κορονοϊό. Ωστόσο, δεν υπάρχει καμία εγγύηση ότι το εμβόλιο της Οξφόρδης θα αποδειχθεί τελικά επιτυχές. Οι μελέτες σε ανθρώπους βρίσκονται σε εξέλιξη και αυτή η ερευνητική ομάδα είναι μία από τις πολλές σε όλο τον κόσμο που εργάζεται με επιταχυνόμενο ρυθμό για να βρει ένα ασφαλές και αποτελεσματικό εμβόλιο για τον κοροναϊό. Αλλά μέχρι στιγμής, το εμβόλιο της Οξφόρδης φαίνεται να προκρίνεται στο να γίνει το πρώτο εμβόλιο που θα είναι ευρέως προσβάσιμο, εάν αποδειχθεί ότι λειτουργεί. Οι επιστήμονες της Οξφόρδης δήλωσαν ότι ελπίζουν να έχουν αρκετά δεδομένα για να δείξουν ότι το εμβόλιο θα είναι αποτελεσματικό έως τις αρχές Ιουνίου και προβλέπουν ότι το εμβόλιο θα μπορούσε να παραχθεί έως τον Σεπτέμβριο.\nΈνταση στον οικισμό Ρομά στη Νέα Σμύρνη – Επίθεση στο αυτοκίνητο που μετέφερε Αγοραστό και Καλογιάννη\nΣακελλαροπούλου: Συγχαρητήρια στον Σλοβένο Πρόεδρο – Η χώρα του “αποτελείωσε” τον ιό\nΈτσι θα κάθονται σε ένα καφέ της Γερμανίας – Μια λίγο αστεία (στο μάτι) ιδέα


Βάτζκε: «Λάθος η μεταγραφή του Σαχίν» | Onsports.gr\nhome ΠοδόσφαιροΕυρώπηΓερμανίαΒάτζκε: «Λάθος η μεταγραφή του Σαχίν» Κοινοποιήστε\nΒάτζκε: «Λάθος η μεταγραφή του Σαχίν»\tΣυντάκτης: Onsports Team\nΟ γενικός διευθυντής της Ντόρτμουντ, Γιόακιμ Βάτζκε τόνισε πως η παραχώρηση του Νούρι Σαχίν στη Ρεάλ Μαδρίτης ήταν μεγάλο λάθος.\tΤο μεγάλο βήμα στην καριέρα του έκανε το προηγούμενο καλοκαίρι ο Νούρι Σαχίν, ο οποίος αποχώρησε από τη Ντόρτμουντ, για να συνεχίσει στη Ρεάλ Μαδρίτης. Ένας σοβαρός τραυματισμός του όμως, δεν τον έχει αφήσει να κάνει αυτά που ονειρευόταν και έχει αγωνιστεί ελάχιστα. Από την πλευρά του, ο γενικός διευθυντής των «κιτρινόμαυρων», τόνισε ότι η συγκεκριμένη επιλογή ήταν η λανθασμένη. «Η μεταγραφή του Σαχίν στη Ρεάλ ήταν ένα λάθος. Θα ήταν πολύ καλύτερα για αυτόν, αν παρέμενε μαζί μας. Ο ίδιος είναι μαχητής και η επιστροφή του δε ν θα είναι πρόβλημα», είπε ο Βάτζκε.\tΚατηγορία: Γερμανία


4η/2021 Συνεδρίαση Διοικητικού Συμβουλίου ΒΙΩΣΙΜΗΣ ΠΟΛΗΣ - ΒΙΩΣΙΜΗ ΠΟΛΗ - SUSTAINABLE CITY\n4η/2021 Συνεδρίαση Διοικητικού Συμβουλίου ΒΙΩΣΙΜΗΣ ΠΟΛΗΣ\nΤη Δευτέρα 13 Δεκεμβρίου 2021, πραγματοποιήθηκε μέσω τηλεδιάσκεψης η 4η συνεδρίαση του Διοικητικού Συμβουλίου της ΒΙΩΣΙΜΗΣ ΠΟΛΗΣ, με σημαντικά θέματα στην ημερήσια διάταξη. Συγκεκριμένα αποφασίστηκαν τα εξής:\nΈγκριση σύναψης νέας Προγραμματικής Σύμβασης με τους Δήμους Άνδρου, Θηβαίων, Δυτικής Αχαΐας, Μεγαλόπολης και τις ΔΕΥΑ Αιγιαλείας και Άργους – Μυκηνών.\nΈγκριση συμμετοχής του Δήμου Καισαριανής ως νέο μέλος στη ΒΙΩΣΙΜΗ ΠΟΛΗ.\nΕιδικότερα, όσον αφορά στις συμβάσεις με τη ΔΕΥΑ Αιγιαλείας και τη ΔΕΥΑ Άργους – Μυκηνών, η ΒΙΩΣΙΜΗ ΠΟΛΗ ανέλαβε την εκπόνηση του γενικού σχεδίου ύδρευσης και του σχεδίου ασφάλειας νερού και στις δύο περιοχές.\nΕπιπλέον, εν όψει του 5ου Ετήσιου Συνεδρίου και της Γενικής Συνέλευσης που θα πραγματοποιηθεί στις 16 Δεκεμβρίου 2021, έγινε σύντομη αναφορά στην πορεία ορισμένων ευρωπαϊκών έργων που συμπεριλαμβάνονται στην ημερήσια ατζέντα του Συνεδρίου. Πιο συγκεκριμένα, παρουσιάστηκε από το Γενικό Διευθυντή του Δικτύου, κ. Ιωάννη Γεώργιζα, η εξέλιξη και ο μελλοντικός σχεδιασμός που αφορούσε στα έργα WaysTUP!, POWERPOOR, PATH2LC και Living Streets.\nΎστερα από παραγωγικό διάλογο σχετικά με τα θέματα της ημερήσιας διάταξης, τα μέλη του ΔΣ αποφάσισαν ομόφωνα θετικά για όλα τα θέματα που συζητήθηκαν.


ΠΡΑΚΤΙΚΟΣ ΟΔΗΓΟΣ ΡΥΘΜΙΣΗΣ ΚΕΑΟ. Απλά και κατανοητά! - taxvoice.gr\nΠΡΑΚΤΙΚΟΣ ΟΔΗΓΟΣ ΡΥΘΜΙΣΗΣ ΚΕΑΟ. Απλά και κατανοητά! https://taxvoice.gr/wp-content/uploads/2018/12/EFKA_XL.jpg 900 600 taxvoice.gr taxvoice.gr https://taxvoice.gr/wp-content/uploads/2018/12/EFKA_XL.jpg 11/09/2019 11/09/2019\nΠΡΑΚΤΙΚΟΣ ΟΔΗΓΟΣ ΡΥΘΜΙΣΗΣ ΚΕΑΟ:\nΠΡΩΤΗ ΦΑΣΗ: ΠΡΟΩΘΗΣΗ ΟΦΕΙΛΩΝ ΣΤΟ ΚΕΑΟ.\nα)Πληκτρολογούμε την αρχική σελίδα του ΕΦΚΑ:\nγ)Επιλέγουμε μη μισθωτοί.\nδ)Επιλέγουμε ρύθμιση οφειλών προς ΕΦΚΑ για ελεύθερους επαγγελματίες\nαυτοαπασχολούμενους και αγρότες.\nε) Στο κάτω μέρος της σελίδας κλικάρουμε στο <<συνέχεια >> και μετά στο κουμπί\nζ)Εισάγουμε κωδικούς taxis net και πατάμε σύνδεση και δίνουμε εξουσιοδότηση.\nη)Στην επόμενη οθόνη θα μας ζητηθούν ΑΦΜ και ΑΜΚΑ. Τα εισάγουμε καθώς επίσης και τον κωδικό οπτικής επιβεβαίωσης και πατάμε είσοδος.\nθ)Στην οθόνη που εμφανίζεται τσεκάρουμε να στοιχεία μας και βάζουμε V ότι τα στοιχεία επικοινωνίας είναι σωστά , τσεκάρουμε αν εκκρεμεί αίτημα συνταξιοδότησης όπως επίσης και ότι δεν έχει υποβληθεί αίτημα υπαγωγής στο άρθρο 3 του Ν.4554/2018 περί εύλογης αμφιβολίας οφειλών ,το οποίο βρίσκεται σε εκκρεμότητα..(εάν δεν τσεκαριστεί το πεδίο δεν προχωράει η αίτηση). Τέλος τσεκάρουμε ότι δεν εκκρεμεί διαδικασία ένταξης οφειλών μας στο Ν.3869/2010 (υπερχρεωμένα φυσικά πρόσωπα). Εάν δεν τσεκαριστεί και αυτή η επιλογή, δεν προχωράει η αίτηση.\nι) Μπροστά μας τώρα εμφανίζονται όλοι οι αριθμοί μητρώου των ταμείων που έχουμε εγγραφεί στον ασφαλιστικό μας βίο στο κάτω μέρος της σελίδας. Επιλέγουμε συνέχεια και ΝΑΙ στο μήνυμα που βγάζει.\nκ)Η επόμενη οθόνη (και τελευταία) είναι η οθόνη των οφειλών μας που θα γνωστοποιήσουμε στο ΚΕΑΟ. Μπροστά μας έχουμε λοιπόν όλες τις οφειλές μας στα ταμεία.\nΣτην σελίδα αυτή υπάρχει ένα κουμπί επαναϋπολογισμού, το οποίο είναι λειτουργικό για συγκεκριμένα ταμεία (ΟΑΕΕ,ΤΣΜΕΔΕ) και εφόσον ζητηθεί οι οφειλές επαναϋπολογίζονται με βάση την κατώτερη κλίμακα του ΕΦΚΑ. Σε αυτή την περίπτωση έχουμε σημαντική μείωση αλλά και επίπτωση αργότερα στο ποσό της σύνταξης που θα λάβουμε από το συγκεκριμένο ταμείο.\nΤέλος στο κάτω μέρος της σελίδας τσεκάρουμε:\n“Επιθυμώ την προώθηση των οφειλών μου, ρυθμισμένων ή μη, για ένταξη σε ρύθμιση σύμφωνα με τις διατάξεις του ν.4611/2019″και υποβολή αίτησης.\nΤο χρονικό διάστημα που απαιτείται για την κοινοποίηση των οφειλών στο ΚΕΑΟ είναι δυο με τρεις μέρες έτσι ώστε να περάσουμε στην δεύτερη φάση.\nΔΕΥΤΕΡΗ ΦΑΣΗ: ΠΙΣΤΟΠΟΙΗΣΗ ΟΦΕΙΛΕΤΗ\nα)Πληκτρολογούμε την αρχική σελίδα του ΕΦΚΑ.\nβ )Δεξιά στο πάνω μέρος της σελίδας πατώντας το μενού επιλέγουμε: Κέντρο είσπραξης ασφαλιστικών οφειλών.\nγ) Στο τέλος της σελίδας επιλέγουμε: Ηλεκτρονικές Υπηρεσίες Κ.Ε.Α.Ο.\nδ) Από τις υπηρεσίες που θα εμφανιστούν στην οθόνη σας, επιλέγουμε την υπηρεσία: Πιστοποίηση οφειλετών.\nε) Στη συνέχεια επιλέγουμε: Είσοδος, έτσι ώστε να αρχίσει η διαδικασία πιστοποίησης.\nζ) Στην οθόνη αναφέρονται οι περιπτώσεις για τις οποίες μπορούμε να επιλέξουμε «Εγγραφή χρήστη» ή «Επανεγγραφή Χρήστη» ή «Απώλεια Συνθηματικού». Για την αρχική πιστοποίηση οφειλέτη επιλέγουμε «Εγγραφή Χρήστη».\nη) Στην οθόνη «Σύνδεση με κωδικούς TAXISNET» επιλέγουμε «Πατήστε Εδώ» ώστε να γίνει κλήση προς τις on-line ηλεκτρονικές υπηρεσίες της Ανεξάρτητης Αρχής Δημοσίων Εσόδων προκειμένου για την απαραίτητη ταυτοποίηση των στοιχείων μας.\nθ)Σε αυτό το σημείο συμπληρώνουμε τον κωδικό χρήστη (Username) και το συνθηματικό (Password)(κωδικοί TAXISNET)που διαθέτουμε για την πρόσβασή μας στις ηλεκτρονικές υπηρεσίες της Ανεξάρτητης Αρχής Δημοσίων Εσόδων.\nι) Η επιτυχής συμπλήρωση των προαναφερόμενων κωδικών μας εμφανίζει μήνυμα επιτυχούς πρόσβασης «ΑΑΔΕ-ΚΑΛΩΣ ΗΛΘΑΤΕ ΣΤΙΣ ΥΠΗΡΕΣΙΕΣ WEB». Παράλληλα ,στην ίδια οθόνη καλούμαστε να εξουσιοδοτήσουμε τον εξυπηρετητή του ΙΚΑ, να προσπελάσει τα στοιχεία μας (ΑΦΜ) που τηρούνται στη Α.Α.Δ.Ε. Επιλέγουμε «Εξουσιοδότηση».\nκ) Στην οθόνη «Πιστοποίηση Οφειλετών» που εμφανίζεται, συμπληρώνουμε όλα τα υποχρεωτικά πεδία ακολουθώντας τις «Οδηγίες Χρήσης».\nΣτο πεδίο «Φορέας» επιλέγουμε τον τ. ασφαλιστικό μας φορέα και στο πεδίο «Α.Μ. στο Φορέα» συμπληρώνουμε τον αριθμό μητρώου που διαθέτουμε στον τ. ασφαλιστικό μας φορέα.\nΑσφαλισμένος του τ. ΟΑΕΕ που οι οφειλές του έχουν ενταχθεί στο ΚΕΑΟ, στο πεδίο «Φορέας» θα επιλέξει ΟΑΕΕ και στο πεδίο «Α.Μ. στο Φορέα» θα συμπληρώσει τον επταψήφιο αριθμό μητρώου του τ. ΟΑΕΕ(δηλαδή τον Ε.Α.Μ.).\nΑσφαλισμένος του τ. ΟΓΑ που οι οφειλές του έχουν ενταχθεί στο ΚΕΑΟ, στο πεδίο «Φορέας» θα επιλέξει ΟΓΑ και στο πεδίο «Α.Μ. στο Φορέα» θα συμπληρώσει τον δωδεκαψήφιο αριθμό μητρώου ασφαλισμένου του τ.ΟΓΑ.\nΕργοδότης οικοδομοτεχνικού έργου που δεν διαθέτει κωδικούς πρόσβασης της ηλεκτρονικής υπηρεσίας υποβολής ΑΠΔ, στο πεδίο «Φορέας» θα επιλέξει ΙΚΑ και στο πεδίο «Α.Μ. στο Φορέα» θα συμπληρώσει τον ΑΜΟΕ, δηλαδή τον αριθμό μητρώου του οικοδομοτεχνικού έργου στο τ. ΙΚΑ-ΕΤΑΜ.\nΓια την ολοκλήρωση της διαδικασίας επιλέγουμε «Αποθήκευση». Με την επιτυχή ολοκλήρωση της πιστοποίησής μας θα μας δοθεί Κλειδάριθμος.\nΤο συνθηματικό που θα καθορίσουμε πρέπει να έχει πλήθος χαρακτήρων από 8 έως 12.\nΟ κωδικός χρήστη (Username) και το συνθηματικό(Password) που θα καθορίσουμε, μας είναι απαραίτητα για κάθε πρόσβασή μας στις Ηλεκτρονικές Υπηρεσίες προς Οφειλέτες.\nΟ Κλειδάριθμος, μας είναι απαραίτητος για την περίπτωση απώλειας του συνθηματικού μας .\nΤο Μήνυμα Σφάλματος «Ο Αριθμός Μητρώου Φορέα δεν υπάρχει στο Μητρώο Οφειλετών ΚΕΑΟ» σημαίνει πως οι οφειλές δεν έχουν μεταφερθεί από τον τ. ασφαλιστικό φορέα του οφειλέτη στο ΚΕΑΟ. Σε αυτήν την περίπτωση ο οφειλέτης απευθύνεται στον τ. ασφαλιστικό του φορέα.\nΓια βοήθεια σε πιθανό πρόβλημα που αντιμετωπίζουμε κατά τη διαδικασία Πιστοποίησης στις Ηλεκτρονικές Υπηρεσίες του ΚΕΑΟ, μπορούμε να αποστείλουμε πλήρη περιγραφή του προβλήματος στο email :info@keao.gov.gr.\nΕφόσον ολοκληρώσουμε τα παραπάνω επιτυχώς περνάμε στη τρίτη και τελευταία φάση της ρύθμισης..\nΤΡΙΤΗ ΦΑΣΗ: ΡΥΘΜΙΣΗ ΟΦΕΙΛΩΝ\nδ) Από τις υπηρεσίες που θα εμφανιστούν στην οθόνη μας, επιλέγουμε την υπηρεσία\nΡύθμιση Οφειλών και ΕΙΣΟΔΟΣ.\nε) Εισάγουμε τους κωδικούς που πήραμε στην προηγούμενη φάση και αριστερά στις επιλογές :ρύθμιση οφειλών..Την πρώτη φορά παίρνουμε το εξής μήνυμα:\n“Ηλεκτρονική ενημέρωση οφειλετών”\nΠροκειμένου να χρησιμοποιήσουμε την υπηρεσία θα πρέπει να έχουμε προηγουμένως ενημερωθεί για τα μηνύματά μας μέσω της ηλεκτρονικής υπηρεσίας “Ηλεκτρονική ενημέρωση οφειλετών -Για ενημερωθείτε για τα μηνύματά σας, πατήστε εδώ “.\nΠατώντας ανοίγει ένα άλλο μενού και αριστερά επιλέγουμε “Μηνύματα” και ανοίγουμε την ατομική ειδοποίηση χρεών, τσεκάροντας τα ποσά που βλέπουμε.\nΚλείνουμε τη καρτέλα αυτή και επιστρέφουμε στο προηγούμενο μενού, πατώντας: ρύθμιση οφειλών.\nζ)Στην επόμενη όθόνη επιλέγουμε ΡΥΘΜΙΣΗ ΒΑΣΕΙ Ν. 4611/19 ΑΡΘΡ.3 ΟΓΑ ΑΣΦΑΛ – ΕΦΚΑ ΜΗ ΜΙΣΘΩΤΩΝ και πατάμε επόμενο κάτω δεξιά.\nη)Στην επόμενη οθόνη επιλέγουμε τρόπο εξόφλησης εφάπαξ η με δόσεις και βάζουμε τον αριθμό δόσεων που επιθυμούμε και πατάμε “υπολογισμός” και στη συνέχεια κάτω δεξιά επόμενο.\nι) Βρισκόμαστε μπροστά στην τελευταία οθόνη κάτω δεξιά, πατάμε υποβολή αιτήματος,\nεκτυπώνουμε την ταυτότητα οφειλής και πληρώνουμε ως τέλος του μήνα.\nΣε πολλούς ασφαλισμένους δεν εμφανίζονται οι οφειλές του ΕΦΚΑ 2018.\nΌταν έχει τσεκαριστεί το κουτάκι ότι έχει υποβληθεί αίτησης συνταξιοδότησης, μέχρι στιγμής λόγω δυσλειτουργίας, δεν προωθούνται οι οφειλές στο ΚΕΑΟ μετά την υποβολή της αίτησης.\nΕφόσον ζητηθεί επαναϋπολογισμός, χρειάζεται συμβουλή από νομικό γιατί υπάρχουν συνέπειες στις απολαβές της σύνταξης (μειωμένες απολαβές).


Ν. ΝΥΚΤΑΣ: «Ίσως κάναμε λάθος που στηρίξαμε τον ενιαίο Δήμο Χίου» [ΒΙΝΤΕΟ] | politischios.gr\nΝ. ΝΥΚΤΑΣ: «Ίσως κάναμε λάθος που στηρίξαμε τον ενιαίο Δήμο Χίου» [ΒΙΝΤΕΟ]\n«ΛΑΘΟΣ Η ΚΑΤΑΡΓΗΣΗ ΤΟΥ ΤΟΠΙΚΟΥ ΑΝΤΙΔΗΜΑΡΧΟΥ», -«Ο ΒΡΟΝΤΑΔΟΣ ΒΡΩΜΑΕΙ ΟΠΩΣ ΚΑΙ ΟΛΗ ΧΙΟΣ», -«ΑΠΑΡΑΔΕΚΤΗ Η ΚΑΤΑΣΤΑΣΗ ΣΤΟ ΜΕΡΣΙΝΙΔΙ», -«ΠΑΝΕ ΝΑ ΚΛΕΙΣΟΥΝ ΤΗΝ ΠΡΟΜΗΘΕΥΤΙΚΗ»\nΑνατρεπτική για τα μέχρι σήμερα δεδομένα του ενιαίου καλλικρατικού Δήμου ήταν η συνέντευξη Τύπου που παραχώρησε το μεσημέρι της Παρασκευής στα τοπικά ΜΜΕ ο πρώην αντιδήμαρχος Ομηρούπολης Ν. Νύκτας, φθάνοντας μάλιστα σε σημείο να αμφιβάλει για το αποτέλεσμα των επιλογών της Δημοτικής Αρχής Λαμπρινούδη να στηρίξει τον ενιαίο Δήμο αντί να προτιμήσει την οδό της κατάτμησης όπως η Λέσβος και η Ρόδος.\n«Λάθος η κατάργηση του τοπικού αντιδημάρχου»\nΕστιάζοντας στα προβλήματα κυρίως του Βροντάδου όπου είναι και η εκλογική του περιφέρεια ο κ. Νύκτας σημείωσε ότι είναι ήταν λάθος η κατάργηση του τοπικού αντιδημάρχου.\n«Όταν δεν υπάρχει η παρουσία του αιρετού καταργείται η ουσία της αυτοδιοίκησης. Ο Δήμος είναι ακέφαλος με αποτέλεσμα ο Βροντάδος να γυρίσει πίσω στο 1960», εξήγησε ο κ. Νύκτας.\n«Βάλτωσαν τα έργα της Ομηρούπολης»\nΑναφερόμενος στα εν εξελίξει έργα του Βροντάδου ο κ. Νύκτας καταλόγισε έλλειψη σχεδιασμού στην δημοτική αρχή σημειώνοντας ότι σημαντικά έργα όπως το Κέντρο Ομηρικών Σπουδών δυστυχώς χάθηκαν οριστικά.\n«Είναι σημαντικά ότι δεν υπάρχουν νέα έργα για τον Βροντάδο. Αρκεί να ρίξει κανείς μία ματιά στη Δασκαλόπετρα. Το έργο της ανάπλασης από το λιμάνι μέχρι τη βρύση του Πασά έχει πάρα πολλές καθυστερήσεις με αποτέλεσμα 8 μήνες να έχει κολλήσει. Το Κέντρο Ομηρικών Σπουδών χάθηκε οριστικά και η ανάπλαση του υπόλοιπο χώρου μέσω του Leader Αλιείας ακυρώθηκε και τα χρήματα δόθηκαν για τον μύλο του Βροντάδου. Είναι Ιούνιος και η Δασκαλόπετρα αγκομαχεί, είναι ένα τεράστιο εργοτάξιο», ανέφερε ο κ. Νύκτας.\nΑπό το στόχαστρο του πρώην αντιδημάρχου δεν ξέφυγε ούτε η γενικότερη εικόνα στο φλέγον θέμα της καθαριότητας. «Ο Βροντάδος βρωμάει στην κυριολεξία όπως και όλα τα χωριά της Χίου. Το χόρτα είναι δυο μέτρα, οι φοίνικες δεν έχουν κοπεί και η ανάπλαση των παράλιων δεν έχει ακόμα ολοκληρωθεί παρότι υπάρχει ανάγκη», δήλωσε.\n«Κλείνουν την Προμηθευτική»\nΟ Ν. Νύκτας αναλύοντας τις σκέψεις του αναφέρθηκε και στο ζήτημα της λειτουργίας της Προμηθευτικής εντοπίζοντας προσπάθεια εκ μέρους της δημοτικής αρχής να μπει λουκέτο στην εταιρία.\n«Προμηθευτική, έχει κάποια προγράμματα και κάποιες ενοικιάσεις. Πριν λίγο διάστημα πουλήθηκε η αφαλάτωση στη ΔΕΥΑΧ ενώ ακολούθησε η παραχώρηση αγιασμάτων στη ΔΗΚΕΧ. Αυτά οδηγούν στο συμπέρασμα ότι θέλουν να κλείσουν την εταιρία. Πως μπορεί να εξηγήσει κανείς την απόφασή τους να μην ενοικιάσουν το αναψυκτήριο στην πλατεία του αφανή για δήθεν λόγους νομιμότητας. Δηλαδή εμείς ήμασταν παράνομοι;\nΟ Δήμος μπορεί να κατέχεται από τυπολατρία και νομολατρεία όμως όχι και στις απευθείας αναθέσεις και στους διμηνιτες», καυτηρίασε ο ίδιος.\nΑνεκμετάλλευτη η Κλειδού\nΙδιαίτερο βάρος έδωσε ο κ. Νύκτας στην ανάδειξη και αξιοποίηση ιδιαίτερων σημείων του Βροντάδου. Όπως είπε το Γούβι και η Κλειδού βρίσκονται σε απελπιστική κατάσταση.\n«Τι να πρωτοπεί κανείς; Για τις παιδικές χαρές που βρίσκονται σε άθλια κατάσταση; Πέρσι είχε γίνει μια ημερίδα για την Κλειδού αλλά δεν έχει γίνει τίποτα μέχρι στιγμής. Δεν αξιοποίησαν τα συμπεράσματα».\nΕξίσου κατηγορηματικός ήταν και ως προς το θέμα της φιλοξενίας μεταναστών στο Μερσινίδι χαρακτηρίζοντας τον χώρο «εντελώς ακατάλληλο για την παραμονή των προσφύγων».\n«Είναι εικόνες που μας λυπούν όλους. Αν είναι να παρέχουμε τέτοιες συνθήκες σε ανθρώπους κατατρεγμένους, καλύτερα να τους αφήσουμε ελεύθερους», ανέφερε.\n«Να επανεξετάσουμε το θέμα του ενιαίου Δήμου»\nΠραγματική έκπληξη προκάλεσαν τα λεγόμενα του Ν. Νύκτας για τον ενιαίο Δήμο της Χίου λέγοντας μάλιστα ότι «ίσως κάναμε λάθος που στηρίξαμε αυτή την επιλογή».\nΌπως είπε ίσως θα πρέπει όλοι μαζί θα πρέπει να αναθεωρήσουν αυτή την απόφαση αφού τα κονδύλια δεν επαρκούν και είναι δεδομένο ότι τα προβλήματα ξεπερνούν τους ίδιους τους αιρετούς.\nΠαρακολουθήστε τη συνέντευξη του κ. Νύκτα.


Ποια είπε για την Άννα Βίσση: «Πραγματικά συγχαρητήρια για ό,τι και αν κάνει στο πρόσωπο της»; - MaryMary.gr\nΤώρα η Άννα Βίσση αυτό να το πάρει για καλό η για μπηχτή;\nΠιστεύουμε πως θα το πάρει για καλό!\nΣήμερα η Φαίη Σκορδά μας αποκάλυψε πως πέτυχε την Άννα Βίσση στο αεροπλάνο για Θεσσαλονική και είπε για αυτή την συνάντηση: «Πρέπει να σας πω κάτι. Την Παρασκευή πετάξαμε για Θεσσαλονίκη και στο αεροδρόμιο κάθισα δίπλα σε μια κυρία, πολύ ωραία ντυμένη που φορούσε καπέλο. Κάποια στιγμή από τη φωνή της κατάλαβα ότι είναι η Άννα Βίσση. Το πρόσωπό της δεν υπάρχει! Είχα να την δω πάρα πολλά χρόνια! Είναι καλύτερη από ποτέ! Δεν ξέρω τι κάνει αυτή η γυναίκα! Το σώμα της, το πρόσωπο της είναι πραγματικά σαν ένα κοριτσάκι 20 χρονών. Δεν ξέρω τι έχει κάνει, πραγματικά συγχαρητήρια ό,τι και αν κάνει. Έτρωγε ο Δημητράκης ένα ντόνατς που πήραμε και κοιτούσε και λέει: »Εγώ έχω να φάω ντόνατς πόσα χρόνια». Τι όμορφη! Αλήθεια σας λέω, αν τη δείτε από κοντά, θα τρελαθείτε! Τέτοιο πρόσωπο, ούτε 20χρονη! Έπαθα σοκ με το πρόσωπο της! Επειδή με ρωτάνε έξω φίλες πως είναι ο ένας και ο άλλος από κοντά».


--THOUREIOS-- : Συνεδρίαση του ΚΥΣΚΟΙΠ\nΤο Κυβερνητικό Συμβούλιο Κοινωνικής Πολιτικής (ΚΥ.Σ.ΚΟΙ.Π.) συνεδρίασε τη Δευτέρα, 6 Ιουνίου 2016, υπό τον Αντιπρόεδρο της Κυβέρνησης, Γιάννη Δραγασάκη.\nTο ΚΥ.Σ.ΚΟΙ.Π. συζήτησε και ενέκρινε δέσμη σημαντικών παρεμβάσεων στο πλαίσιο του προγραμματισμού για το 2ο εξάμηνο του 2016, στην κατεύθυνση της συγκρότησης του νέου Κοινωνικού Κράτους «παντού, για όλους, για σήμερα και αύριο».\nΟι δράσεις αυτές υπηρετούν τον κυβερνητικό στόχο για διεύρυνση των κοινωνικών αγαθών, προστασία των αδύναμων, τόνωση της κοινωνικής συνοχής και ενίσχυση της κοινωνικής αλληλεγγύης.\nΤο ΚΥ.Σ.ΚΟΙ.Π. αποφάσισε τα ακόλουθα:\nΟ Υπουργός Εργασίας, Γιώργος Κατρούγκαλος ανέπτυξε το σχεδιασμό για την αναμόρφωση και αναβάθμιση του πλαισίου των εργασιακών σχέσεων, καθώς και την καταπολέμηση της αδήλωτης εργασίας.\nΣτόχος είναι η δημιουργία ενός σύγχρονου πλαισίου που θα ανταποκρίνεται στα υψηλά πρότυπα του ευρωπαϊκού κοινωνικού μοντέλου, με αξιοποίηση των βέλτιστων διεθνών πρακτικών. Εγγύηση για την πορεία των σχετικών διαβουλεύσεων είναι η παρουσία τόσο της Διεθνούς Οργάνωσης Εργασίας (ILO) όσο και η παρακολούθηση των διαπραγματεύσεων από την Επιτροπή Απασχόλησης και Κοινωνικών Υποθέσεων του Ευρωπαϊκού Κοινοβουλίου (EMPL).\nΔέσμευση της κυβέρνησης είναι η ενίσχυση των εργασιακών δικαιωμάτων και η προστασία υφιστάμενων κοινωνικών κατακτήσεων κορυφαίας σημασίας. Σε αυτήν την κατεύθυνση ο αρμόδιος Υπουργός διαβεβαίωσε το ΚΥ.Σ.ΚΟΙ.Π. πως δεν υφίσταται και δεν θα υπάρξει οποιοδήποτε ζήτημα αλλαγής σε ό,τι αφορά το 13ο και το 14ο μισθό, καθώς κάτι τέτοιο ούτε προβλέπεται από τη Συμφωνία του Ιουλίου 2015 ούτε έχει τεθεί από τους Θεσμούς. Μάλιστα, έπειτα από τη σχετική διάψευση του Σ.Ε.Β., είναι προφανές ότι η όλη συζήτηση υποκινείται από δόλιες σκοπιμότητες.\nΣημαντικό βήμα για την προστασία του δικαιώματος στην εργασία είναι και η καταπολέμηση της αδήλωτης εργασίας, στο πλαίσιο της αντιμετώπισης της συνολικής παραβατικότητας στην αγορά εργασίας. Η αδήλωτη εργασία υπονομεύει τα δικαιώματα των εργαζομένων και στερεί κρίσιμους πόρους από τα δημόσια οικονομικά και το Ασφαλιστικό Σύστημα.\nΓια την αντιμετώπιση του φαινομένου, εκπονείται ολοκληρωμένος επιχειρησιακός σχεδιασμός με αξιοποίηση τεχνικής βοήθειας από τη Διεθνή Οργάνωση Εργασίας. Κεντρική θέση στο σχεδιασμό έχει η αναβάθμιση των ελεγκτικών μηχανισμών, η επαρκής στελέχωσή τους και η υποστήριξη του ρόλου τους.\nΗ υλοποίηση του σχεδιασμού θα διαρκέσει 24 μήνες. Το πρώτο στάδιο ήδη είναι σε εξέλιξη και μετά την ολοκλήρωσή του το Σεπτέμβριο 2016 θα υιοθετηθεί το αναλυτικό σχέδιο δράσης.\nΗ Αναπληρώτρια Υπουργός Εργασίας αρμόδια για την Κοινωνική Αλληλεγγύη, Θεανώ Φωτίου, παρουσίασε τους άξονες και το χρονοδιάγραμμα ανάπτυξης του Κοινωνικού Εισοδήματος Αλληλεγγύης.\nΗ πρώτη φάση υλοποίησης του Κοινωνικού Εισοδήματος Αλληλεγγύης αρχίζει τον επόμενο μήνα, τον Ιούλιο 2016, και αφορά σε 30 Δήμους της χώρας. Η επιλογή των Δήμων έγινε με αντικειμενικά κριτήρια και στη βάση δέσμης κρίσιμων κοινωνικοδημογραφικών δεικτών, ιδίως των ποσοστών ανεργίας.\nΓια τον εμπλουτισμό της πρώτης φάσης του Κ.Ε.Α., το ΚΥ.Σ.ΚΟΙ.Π. αποφάσισε δύο επιπλέον υποστηρικτικές δράσεις που ενδυναμώνουν αποφασιστικά την αποτελεσματικότητά του. Στην κατεύθυνση αυτή και για την περαιτέρω ενίσχυση των δικαιούχων του Κ.Ε.Α. στους 30 Δήμους:\nΘεσμοθετείται επιδότηση ενοικίου, ως συμπληρωματική παροχή.\nΕφαρμόζεται το πρόγραμμα «Σχολικά γεύματα», ως συμπληρωματική παροχή, σε επιλεγμένα με κοινωνικά κριτήρια σχολεία.\nΤο Κ.Ε.Α., ως εργαλείο για την αντιμετώπιση της φτώχειας, των ανισοτήτων και του κοινωνικού αποκλεισμού, θα καλύψει όλες τις περιοχές της χώρας από την 1η Ιανουαρίου 2017.\nΠαράλληλα με την εκδίπλωση της πρώτης φάσης του Κοινωνικού Εισοδήματος Αλληλεγγύης, σε όσους Δήμους δεν εντάχθηκαν σε αυτό στην πρώτη φάση, το ΚΥ.Σ.ΚΟΙ.Π. ενέκρινε τη συνέχιση της υλοποίησης του Προγράμματος για την Αντιμετώπιση της Ανθρωπιστικής Κρίσης μέχρι και τις 31.12.2016.\nΗ κυβέρνηση χτίζει με συστηματικό τρόπο τα θεμέλια του νέου Κοινωνικού κράτους. Στο πλαίσιο αυτό, με το Κοινωνικό Εισόδημα Αλληλεγγύης, η εγγύηση ενός ελάχιστου εισοδήματος αξιοπρεπούς διαβίωσης, συνιστά εγγύηση για την προσπάθεια αποκατάστασης της κοινωνικής συνοχής.\nΟ Υπουργός Παιδείας, Νίκος Φίλης, ανέλυσε τους βασικούς στόχους του Εθνικού Διαλόγου για την Παιδεία, καθώς και τη στρατηγική για την έγκαιρη στελέχωση των σχολικών μονάδων ενόψει της σχολικής χρονιάς 2016-2017.\nΟ Εθνικός Διάλογος για την Παιδεία αποτελεί το συμμετοχικό φόρουμ που προετοιμάζει την υλοποίηση των μεγάλων αλλαγών στην Πρωτοβάθμια και τη Δευτεροβάθμια εκπαίδευση.\nΗ μεταρρύθμιση αυτή ανοίγει το σχολείο στην κοινωνία, καλλιεργεί συνθήκες ουσιαστικής δημοκρατίας στην οργάνωσή του και μετατοπίζει το κέντρο βάρους από τους στείρους ποσοτικούς στόχους στην ποιοτική αξιολόγηση δομών.\nΜε την εισαγωγή διαρθρωτικών καινοτομιών και την εμπιστοσύνη στο ανθρώπινο δυναμικό της εκπαίδευσης, δημιουργούνται οι προϋποθέσεις προετοιμασίας της εκπαιδευτικής κοινότητας για το απαιτητικό μέλλον.\nΓια το σχολικό έτος 2016-2017 το σύνθημα είναι «καμία ώρα χαμένη». Στόχος είναι τα σχολεία να είναι στελεχωμένα, χωρίς κενά, με όλα τα βιβλία διαθέσιμα, από την πρώτη ημέρα της χρονιάς. Η ανταπόκριση στις ανάγκες των δασκάλων και καθηγητών, των μαθητών, αλλά και των οικογενειών τους, είναι το κριτήριο επιτυχίας για τη νέα εκπαιδευτική χρονιά.\nΙδιαίτερη μέριμνα θα υπάρξει για την υποστήριξη της ενισχυτικής διδασκαλίας με ποιοτικές υπηρεσίες προς όλους τους μαθητές, χωρίς αποκλεισμούς, καθώς και στην παροχή των απαραίτητων υλικών και ανθρώπινων πόρων για την εκπαίδευση των ΑΜΕΑ και την πραγματοποίηση των προγραμμάτων ειδικής αγωγής από υψηλής κατάρτισης και εξειδίκευσης εκπαιδευτικό προσωπικό.\nO Υπουργός Πολιτισμού και Αθλητισμού, Αριστείδης Μπαλτάς, παρουσίασε τις στοχευμένες ενέργειες που έχουν δρομολογηθεί για τη στήριξη της κινηματογραφικής τέχνης, την ενίσχυση της ελληνικής κινηματογραφικής παραγωγής και την προσέλκυση ξένων παραγωγών και επενδύσεων.\nΣημαντική ώθηση στην ελληνική κινηματογραφική παραγωγή, την ανάδειξη νέων καλλιτεχνών και τη δημιουργία θέσεων εργασίας θα προσφέρει η εφαρμογή του άρθρου 8 του Ν. 3905/2010.\nΣύμφωνα με το νόμο, από το 2011 και εξής οι τηλεοπτικοί σταθμοί και οι εταιρείες τηλεπικοινωνιακών υπηρεσιών υποχρεούνται να επενδύουν το 1,5% των ακαθάριστων εσόδων ή των ετήσιων ακαθάριστων διαφημιστικών εσόδων τους σε κινηματογραφικές παραγωγές, ανεξαρτήτως της ύπαρξης κερδών ή μη. Έπειτα από οδηγία που δόθηκε προς τις υπηρεσίες του Υπουργείου Πολιτισμού και Αθλητισμού, οι υπόχρεες εταιρείες καλούνται να υποβάλουν τα σχετικά έγγραφα και δικαιολογητικά για τα έτη 2011 έως και 2015, δηλαδή για την περίοδο που αν και τυπικά ο νόμος βρισκόταν σε ισχύ, η εφαρμογή του ουσιαστικά δεν παρακολουθούνταν. Αν οι εταιρείες δεν ανταποκριθούν ή δεν είναι σε θέση να αποδείξουν ότι τήρησαν την υποχρέωσή τους, θα επιβληθούν τα προβλεπόμενα πρόστιμα. Εξυπακούεται ότι στο εξής η τήρηση του νόμου θα παρακολουθείται απαρέγκλιτα, σύμφωνα με τις νόμιμες διαδικασίες.\nΕπιπλέον, για την προσέλκυση και την εξυπηρέτηση των ξένων κινηματογραφικών παραγωγών στη χώρα, συγκροτείται Hellenic Film Commission, στο πλαίσιο της ευρύτερης αναδιοργάνωσης και αναβάθμισης του Ελληνικού Κέντρου Κινηματογράφου και επαναπροσδιορισμού του ρόλου του ως αξιόπιστού εθνικού θεσμού στήριξης και προώθησης του κινηματογράφου.\nΗ μελέτη σκοπιμότητας για το HFC, που εκπονείται από εξειδικευμένη και καταξιωμένη εταιρία του εξωτερικού, θα ολοκληρωθεί εντός του Ιουνίου 2016, με σκοπό την άμεση έναρξη της λειτουργίας του. Αξιοποιώντας τη διεθνή εμπειρία και τις βέλτιστες πρακτικές, το HFC φιλοδοξεί να συμβάλει καθοριστικά στην προσέλκυση κινηματογραφικών παραγωγών και επενδύσεων, με μεγάλα προσδοκώμενα οφέλη για την ελληνική οικονομία.\nΠαράλληλα, η ύπαρξη ενός δημόσιου φορέα αποτελεί εγγύηση για τη διαφάνεια και την τήρηση των κανόνων υγιούς ανταγωνισμού ανάμεσα στους ιδιωτικούς φορείς και τις εταιρείες, που προσφέρουν υπηρεσίες κάθε είδους προς τις ξένες παραγωγές.\nΤέλος, το Υπουργείο Πολιτισμού και Αθλητισμού στο σχέδιο νόμου για τα πνευματικά δικαιώματα, που ήδη προωθείται για ψήφιση στη Βουλή, έχει συμπεριλάβει διάταξη που απλοποιεί τις διαδικασίες της αρχαιολογικής υπηρεσίας για την κινηματογράφηση σε αρχαιολογικούς χώρους και μνημεία, ενώ παράλληλα βρίσκεται σε εξέλιξη τεχνική επεξεργασία για την κατάλληλη αναπροσαρμογή των σχετικών τελών, που προβλέπονται από τον αρχαιολογικό νόμο.\nΑναρτήθηκε από ΠΕΡΙΚΛΗΣ ΑΘΑΝΑΣΟΠΟΥΛΟΣ στις 6/08/2016 02:52:00 μ.μ.


To Predictor παίζει μπάλα στις Ευρωπαϊκές διοργανώσεις!\nΕπιστροφή* πονταρίσματος στο Μάντσεστερ Γ. - Παρί Σ. Ζ., αξεπέραστο live στοίχημα και εύκολο cashout* στη Bwin.\nΑπό την στιγμή που ανέλαβε την τύχη της ομάδας ο Όλε Γκούναρ Σόλσκιερ, η αύρα του Νορβηγού μάνατζερ έφερε άνεμο αλλαγής στο Ολντ Τράφορντ. Με τον Ζοσέ Μουρίνιο στον πάγκο, οι «κόκκινοι διάβολοι» προκρίθηκαν από τον όμιλο του Champions League, ωστόσο η εικόνα της ομάδας στην Premier League, έφερε την αποπομπή του. Απόψε, θα περιμένουν στο Θέατρο των Ονείρων την Παρί, η οποία αναζητά την υπέρβαση και τη συμμετοχή τουλάχιστον στον τελικό της διοργάνωσης, επενδύοντας πακτωλό χρημάτων για να πετύχει τον στόχο της. Στον όμιλο, άφησε στη δεύτερη θέση τη Λίβερπουλ και κατάφερε να προκριθεί πρώτη, χωρίς όμως το γεγονός να της χαρίσει μια ευνοϊκότερη κλήρωση.


«Ο Ελληνας του Τολέδο» - H Ισπανία τιμά τον Eλ Γκρέκο! Του Χρίστου Πίτσιλου | Vantage Magazine «Ο Ελληνας του Τολέδο» - H Ισπανία τιμά τον Eλ Γκρέκο! Του Χρίστου Πίτσιλου | Vantage Magazine\n«Ο Ελληνας του Τολέδο» – H Ισπανία τιμά τον Eλ Γκρέκο! Του Χρίστου Πίτσιλου\n20 February, 2014 απο Zanetos Louca\nΜε δύο µεγάλες εκθέσεις στη Μαδρίτη και το Τολέδο η Ισπανία θα τιµήσει το 2014 τα 400 χρόνια από το θάνατο του Ελ Γκρέκο, του µεγάλου Κρητικού ζωγράφου που θεωρείται πρόδροµος της µοντέρνας τέχνης.\nΗ επιρροή του Θεοτοκόπουλου στην τέχνη θα παρουσιαστεί στην έκθεση «Ο Γκρέκο και η µοντέρνα ζωγραφική», που θα φιλοξενηθεί από τις 24 Ιουνίου µέχρι τις 5 Οκτωβρίου στο Πράδο. Στο ίδιο µουσείο θα εκτεθούν, από το Μάρτιο µέχρι τον Ιούνιο, τα βιβλία της προσωπικής βιβλιοθήκης του ζωγράφου.\nΟ ∆οµήνικος Θεοτοκόπουλος γεννήθηκε στην Κρήτη το 1541 και εγκαταστάθηκε στο Τολέδο, αφού µαθήτευσε δίπλα σε µεγάλους Ιταλούς ζωγράφους. Φιλοτέχνησε αµέτρητα πορτρέτα Ισπανών ευγενών αλλά και θρησκευτικά έργα. Πέθανε στις 7 Απριλίου 1614.\nΈνας Έλληνας καλλιτέχνης που κατάφερε να δοξάσει ακόµα µια φορά τον Ελληνισµό αφήνοντας το στίγµα του στην παγκόσµια σκηνή της τέχνης, έχοντας να πει πολλά για το έργο του και τη ζωή του.\nΠαγκόσµιο ρεκόρ για έργο του Ελ Γκρέκο.\nΈνα αριστούργηµα του ∆οµήνικου Θεοτοκόπουλου, «Ο Άγιος ∆οµήνικος στην προσευχή», έργο της εποχής του Τολέδο, πωλήθηκε σε δηµοπρασία του οίκου Sotheby’s, στο Λονδίνο, έναντι 10,6 εκατοµµυρίων ευρώ, κάνοντας παγκόσµιο ρεκόρ για έργο του Ελ Γκρέκο.\nΤο έργο, δηµιουργηµένο τον 17ο αιώνα, κατά την τελευταία περίοδο της καριέρας και της ζωής του µεγάλου καλλιτέχνη, στο Τολέδο, βγήκε για πρώτη φορά σε δηµοπρασία, µαζί µε άλλα έργα παλαιών καλλιτεχνών.


ΑΝΤΩΝΗΣ ΚΑΡΥΣΤΙΝΟΣ: «ΘΕΛΩ ΝΑ ΕΧΩ ΕΛΕΥΘΕΡΟΥΣ ΑΝΘΡΩΠΟΥΣ ΓΥΡΩ ΜΟΥ, ΝΑ ΜΗΝ ΤΟΥΣ ΚΑΤΑΠΙΕΖΩ»\nΑρχική σελίδα Celebrities Αντώνης Καρυστινός: «Θέλω να έχω ελεύθερους ανθρώπους γύρω μου, να μην τους καταπιέζω»\nΟ Αντώνης Καρυστινός μίλησε με αφορμή τη θεατρική παράσταση που πρωταγωνιστεί για τις δικές του ηθικές αξίες.\nΗ παράσταση είναι μία μάχη αξιών. Οι δικές σου αξίες ποιες είναι και πώς προσπαθείς να τις συντηρείς αλώβητες σήμερα;\nΘέλω να έχω ελεύθερους ανθρώπους γύρω μου, να μην τους καταπιέζω. Μου αρέσει να πολεμάω γι’ αυτό που πιστεύω, να βοηθάω χωρίς να περιμένω την ανταμοιβή. Επίσης, θα ήθελα να αγαπάμε ανιδιοτελώς. Αυτό είναι πολύ δύσκολο. Αλλά, η αγάπη αλλάζει τον άνθρωπο. Τον κάνει καλύτερο.\nΕίσαι σίγουρος; Υπάρχουν παραδείγματα ανθρώπων που, αντί να βελτιωθούν με την αγάπη που εισπράττουν, την εκμεταλλεύονται προς όφελός τους και δεν την επιστρέφουν ποτέ.\nΔυστυχώς, συμφωνώ μαζί σου. Συμβαίνει κι αυτό. Όλο αυτό που ζούμε μας έκανε να χάσουμε όλες τις βεβαιότητες και τη σιγουριά μας. Τελευταία, έμεινε η διατροφή. Θεωρούμε ότι μπορούμε να κοντρολάρουμε τη διατροφή και το κατά πόσο είναι καλό αυτό που τρώμε. Νέα μόδα τα βιολογικά κλπ. Τελικά, δεν μπορούμε να ελέγξουμε τίποτα. Όλα είναι θέμα marketing. Σήμερα, με ό,τι ζούμε, έχουμε απλά την ευκαιρία να βγούμε παρά έξω και να δούμε τι γίνεται γύρω μας. Είναι η εποχή για ένα restart.


Επιβάτης αεροπλάνου τρολάρει παιδί που δε σταματά να φωνάζει!\nDate: Μαΐου 16, 2018Author: Free Mag 0 Σχόλια\nΜη σου τύχει! Παιδί δε σταματά να ωρύεται από την ώρα που μπήκε στο αεροπλάνο. Επιβάτης το τρολάρει μέχρι που καταφέρνει να το ηρεμήσει!\nΤον γύρο του διαδικτύου κάνει τις τελευταίες ώρες το παρακάτω βίντεο. Το βίντεο που δημοσιεύτηκε το 2016 επανήλθε στο προσκήνιο και μέχρι σήμερα, χαρίζει άφθονο γέλιο σε όποιον το παρακολουθεί.\nΟ άνδρας του βίντεο προσπαθεί να συγκρατήσει τα νεύρα του αφού είναι αρκετά κουρασμένος και ένα μικρό παιδί που κάθεται σχεδόν δίπλα του στο αεροπλάνο δεν έχει σταματήσει να ωρύεται και να γκρινιάζει από την ώρα που επιβιβάστηκε στο αεροσκάφος.\nΤην ίδια ώρα, όλοι οι επιβάτες φαίνεται να έχουν απηυδήσει με το παιδί που δεν λέει με τίποτα να ησυχάσει. Αποκορύφωμα; Η αντίδραση ενός άλλου συνεπιβάτη που βγάζει μία κραυγή τρολάροντας το με αυτόν τον ξεκαρδιστικό τρόπο. Η αστεία κίνησή του κάνει τους συνεπιβάτες να γελάσουν και το παιδί επιτέλους σταματά τα κλάματα, αφού η κραυγή του τράβηξε την προσοχή!\nΔείτε το βίντεο που ξεπερνά τις 6.000.000 προβολές:\nΠροηγούμενο Previous post: Πρωτόγονη φυλή συναντά πρώτη φορά λευκό άνδρα\nΕπόμενη Next post: Το μοναδικό μπλε δάσος στις Βρυξέλλες\nΤσιμιτσέλης – Γερονικολού: Την φωτογραφίζει με τα πιτζαμάκια της!\nΝατάσα Ράγιου: Mας συστήνει τον γιο της Φάνη!\nΝέο επαγγελματικό ξεκίνημα για τον Κιάνου Ριβς.\nΣαλάτα με φακές και ντοματίνια\nΜυστικά για να έχετε πάντα απαλά χείλη\nDIY: After sun μάσκα με αβοκάντο και μπανάνα!\nΜικροσκοπικά γυαλιά ηλίου: Η τάση των ’90s που αγαπούν τα it girls!\nΟι 5 χειρότερες τροφές για πρωινό που μπορεί να επιλέγεις!\nΟ γευστικός χάρτης των θερινών οινικών προτιμήσεων\nΜπρουσκέτες αλλαντικών από τον Άκη Πετρετζίκη


Πρωτοστατούμε για να γίνει το κίνημα «αντίπαλο δέος» σε κεφάλαιο - κυβέρνηση - ΕΕ | ΕΡΓΑΖΟΜΕΝΟΙ | ΡΙΖΟΣΠΑΣΤΗΣ\nΑποσπάσματα από την παρέμβαση του Γιάννη Πρωτούλη, μέλους της ΚΕ του ΚΚΕ και υπεύθυνου του Τμήματος της ΚΕ για την εργατική - συνδικαλιστική δουλειά, σε συζήτηση που έγινε στο 42ο Φεστιβάλ ΚΝΕ - «Οδηγητή»\nΜε μαζική συμμετοχή και με μεγάλο ενδιαφέρον απ' όσους την παρακολούθησαν, έγινε το βράδυ της περασμένης Παρασκευής, δεύτερη μέρα των εκδηλώσεων του 42ου Φεστιβάλ ΚΝΕ - «Οδηγητή» στο Πάρκο Τρίτση, η συζήτηση με θέμα «Η πορεία της ΕΕ και της ελληνικής οικονομίας μετά το Brexit και η οργάνωση της λαϊκής αντεπίθεσης».\nΠαρεμβάσεις έκαναν ο Μάκης Παπαδόπουλος, μέλος της ΚΕ του ΚΚΕ, υπεύθυνος της Ιδεολογικής Επιτροπής και του Τμήματος Οικονομίας της ΚΕ, ο Γιάννης Πρωτούλης, μέλος της ΚΕ του ΚΚΕ, υπεύθυνος του Τμήματος για την εργατική - συνδικαλιστική δουλειά της ΚΕ, και η Ζωή Χαχάμη, μέλος του Γραφείου του ΚΣ της ΚΝΕ.\nΣτο φύλλο της Κυριακής 25/9, ο «Ριζοσπάστης» παρουσίασε εκτενή αποσπάσματα από την παρέμβαση του Μάκη Παπαδόπουλου. Σήμερα, συνεχίζουμε την παρουσίαση της εκδήλωσης δημοσιεύοντας σημεία από την ομιλία του Γιάννη Πρωτούλη. Σε επόμενο φύλλο θα δημοσιευθούν αποσπάσματα από την παρέμβαση της Ζωής Χαχάμη.\nΤο ΚΚΕ και η ΚΝΕ, και αυτή την περίοδο, όπως και όλη την προηγούμενη, πρωτοστατούμε στην οργάνωση της πάλης, γι' αυτό μελετάμε συλλογικά την πείρα και εξάγουμε συμπεράσματα μαζί με τους εργαζόμενους, από τα βήματα που κάνει το ίδιο το κίνημα. Διδασκόμαστε, γινόμαστε πιο δυνατοί από τις αδυναμίες του, από τα συμπεράσματα της πάλης του, τα κάνουμε υλική δύναμη για την πορεία του αγώνα το επόμενο διάστημα.\nΥπάρχει ένα ερώτημα που πλανιέται. Λέει ένας κόσμος: Αφού χειροτερεύει η ζωή, αφού τα μέτρα έρχονται το ένα μετά το άλλο, γιατί δεν ξεσηκώνεται ο κόσμος; Συνειδητά υπερτιμάται η λαϊκή αγανάκτηση, μπορούμε να πούμε, και υποτιμάται - έως αγνοείται παντελώς - η κατάσταση του κινήματος, όπως και ορισμένα συμπεράσματα που έχουμε βγάλει.\nΤα προηγούμενα χρόνια της εκδήλωσης της καπιταλιστικής κρίσης, είναι αλήθεια, λαϊκή αγανάκτηση υπήρξε, όπως υπάρχει και σήμερα. Ομως, η συμμετοχή στους αγώνες ήταν πίσω από την επίθεση που δέχονταν οι εργαζόμενοι και κυρίως με αυτό που ονομάζουμε αμυντικά αιτήματα, δηλαδή απόκρουσης των μέτρων που έρχονταν.\nΕπομένως, ένα πρώτο συμπέρασμα από τα προηγούμενα χρόνια, χρήσιμο για τα επόμενα βήματά μας, είναι ότι υπήρξε πάρα πολύ χαμηλός ο βαθμός οργάνωσης της εργατικής τάξης, γενικά του λαού, γεγονός που αποτέλεσε μεγάλο εμπόδιο για να απαντήσει στην επίθεση που δέχτηκε. Αυτή η παράμετρος είναι πολύ σημαντική.\nΗ συντριπτική πλειοψηφία των εργατών και σήμερα είναι ανοργάνωτη. Ιδιαίτερα σε στρατηγικούς κλάδους, κυριαρχεί αυτό που ονομάζουμε κυβερνητικός - εργοδοτικός συνδικαλισμός, δηλαδή αυτή η περιβόητη θεωρία ότι υπάρχουν κοινά συμφέροντα εργατών και εργοδοτών, της ταξικής συνεργασίας, που σημαίνει πρακτικά ότι γίνονται θέσεις των εργατικών οργανώσεων - και πολλές φορές αιτήματα των κινητοποιήσεων - οι επιθυμίες της εργοδοσίας.\nΕπιμονή στην οργάνωση των εργαζομένων\nΗ συζήτηση στη Λαϊκή Σκηνή του Φεστιβάλ συγκέντρωσε το ενδιαφέρον πλήθους κόσμου\nΗ προσπάθεια και η επιμονή μας για την οργάνωση της τάξης μας, για τη διαμόρφωση ισχυρής κοινωνικής συμμαχίας όλων των καταπιεζόμενων από τους καπιταλιστές λαϊκών στρωμάτων, για το ΚΚΕ δεν είναι ένα μικρής σημασίας καθήκον, δεν είναι ένα καθήκον για την αποτελεσματικότητα μόνο των συνδικαλιστικών αγώνων ή για την καθυστέρηση ή ακύρωση κάποιου αντιλαϊκού νόμου. Είναι στρατηγικής σημασίας καθήκον.\nΣτο Πρόγραμμά μας, το ΚΚΕ λέμε: Οι εργατικές και λαϊκές μάζες, μέσα από την πείρα της συμμετοχής τους στην οργάνωση της πάλης σε κατεύθυνση σύγκρουσης με τη στρατηγική του κεφαλαίου, θα πείθονται για την ανάγκη να πάρει η οργάνωση και η αντιπαράθεσή τους χαρακτήρα εφ' όλης της ύλης και με όλες τις μορφές σύγκρουσης, με την οικονομική - πολιτική κυριαρχία του κεφαλαίου.\nΜπορούμε να πούμε ότι χωρίς συμμετοχή στην ταξική πάλη δεν αλλάζει μαζικά ο συσχετισμός, οι συνειδήσεις. Κυρίως, όμως, πρέπει να σταθούμε στο εξής: Η πάλη της εργατικής τάξης, των λαϊκών μαζών, δεν μπορεί να περιορίζεται μόνο ενάντια στις συνέπειες της καπιταλιστικής κρίσης. Πρέπει να αξιοποιεί την πάλη για να συγκεντρώνει, να εκπαιδεύει τις δυνάμεις της, με στόχο την ανατροπή της αιτίας που γεννά όλα αυτά τα αποτελέσματα και την άγρια επίθεση που ζούμε. Δηλαδή, την καπιταλιστική ιδιοκτησία και το κέρδος.\nΓι' αυτό από σήμερα δίνουμε βάρος, ιεραρχούμε στους στόχους για την ανασύνταξη του εργατικού κινήματος που έχουμε θέσει, την άνοδο των αγώνων, τη συγκρότηση του δικού μας αντίπαλου δέους. Δηλαδή, του αντίπαλου δέους των εργατών, των αγροτών, των αυτοαπασχολούμενων, της νεολαίας, των γυναικών, όλων όσων πλήττονται από αυτή την πολιτική, απέναντι στο μαύρο μέτωπο των κυβερνήσεων, της ΕΕ, των αστικών κομμάτων, των ιμπεριαλιστικών τους συμμαχιών γενικά.\nΑγώνες με πιο μαχητικό και επιθετικό χαρακτήρα\nΕνα δεύτερο συμπέρασμα που προκύπτει μέσα από τη δράση μας στο εργατικό - συνδικαλιστικό κίνημα, είναι το εξής: Ολα αυτά τα χρόνια, δίνουμε κατά κανόνα αγώνες απόκρουσης της ολομέτωπης επίθεσης του κεφαλαίου, της ΕΕ, των κυβερνήσεων. Αυτός ο αγώνας φυσικά ήταν και είναι αναγκαίος και συνεχίζουμε σε αυτή την κατεύθυνση. Εχει και τα αποτελέσματά του αυτός ο αγώνας: Αλλού δυσκολεύουμε, αλλού καθυστερούμε, αλλού αποτρέπουμε, αποσπούνται και ορισμένες κατακτήσεις σε χώρους δουλειάς.\nΤο κυριότερο είναι ότι μέσα από αυτόν τον αγώνα αναπτύσσεται και προχωρεί το ταξικό οργανωμένο κίνημα και η κοινωνική συμμαχία. Πάρτε για παράδειγμα τη χρονιά που πέρασε. Με την πρωτοπόρα δράση των μελών του ΚΚΕ και της ΚΝΕ, ζήσαμε σημαντικούς αγώνες με αιχμή το μέτωπο της Κοινωνικής Ασφάλισης, οι οποίοι και αυτοί άφησαν τη δική τους παρακαταθήκη σε αυτό που προείπαμε.\nΧωρίς τον πρωτοπόρο ρόλο του Κόμματος μέσα σε αυτή την κατάσταση, ακόμα θα έλεγε η κυβέρνηση ΣΥΡΙΖΑ - ΑΝΕΛ ότι έχει την έγκριση του ελληνικού λαού για να υλοποιήσει τα μέτρα, όπως έλεγε κι όταν ανέλαβε την κυβέρνηση.\nΤο ζητούμενο σήμερα είναι αυτοί οι αγώνες να αποκτήσουν μεγαλύτερη δυναμική και κυρίως στο κέντρο της ταξικής πάλης να τεθούν αιτήματα, στόχοι και γραμμή πάλης με πιο μαχητικό και επιθετικό χαρακτήρα. Δηλαδή, να δείχνουν την προοπτική ουσιαστικών και ριζικών λύσεων και μέσα από κάθε αγώνα να συνειδητοποιείται η ανάγκη της απαλλαγής της εργατικής τάξης από την καπιταλιστική εκμετάλλευση.\nΕδώ μπορούμε να πούμε ότι βρίσκεται η ουσία και ο πυρήνας της αντιμονοπωλιακής - αντικαπιταλιστικής πάλης. Αυτό είναι ένα ουσιαστικό πολιτικό ζήτημα, να κατακτήσουμε μέσα από την παρέμβασή μας στο κίνημα την ικανότητα του αποτελεσματικού συνδυασμού της άμυνας με την επίθεση, με την αυξανόμενη φυσικά συμμετοχή εργατικών μαζών, σε συμμαχία με τη φτωχή αγροτιά, τη μάζα των αυτοαπασχολούμενων.\nΕξελίσσεται μια σοβαρή πρωτοβουλία\nΛένε μερικοί «τα μέτρα περνάνε» ή «θα περάσουν». Αυτό είναι σωστό, δεν είναι όμως όλη η αλήθεια. Εμείς λέμε ότι θα ήταν πολύ χειρότερα τα πράγματα χωρίς τους αγώνες που έγιναν και χωρίς τους αγώνες που γίνονται και σήμερα. Για παράδειγμα, οι βιομήχανοι επανέρχονται με την απαίτηση για νέα μέτρα. Γιατί το κάνουν, αφού τα μέτρα περνάνε κι είναι εύκολο να τα περάσουν; Γιατί τα φέρνουν σταδιακά, μας κάνουν «το μαρτύριο της σταγόνας»;\nΤο πιο σημαντικό, όμως, είναι ότι η εργατική τάξη, το εργατικό - λαϊκό κίνημα δεν έχει δείξει την πραγματική του δύναμη ακόμα και πολλά κρίνονται και από τη δυναμική που θα αποκτήσουν αυτοί οι αγώνες ως άμεση απάντηση και συνέχεια. Εδώ κρινόμαστε.\nΜε όλα αυτά θέλουμε να πούμε ότι είναι πολύ ενδιαφέρουσα και σημαντική η πρωτοβουλία Ομοσπονδιών, Εργατικών Κέντρων που έχει εκδηλωθεί μέσα στο καλοκαίρι και μέχρι σήμερα έχει αγκαλιαστεί από εκατοντάδες σωματεία. Εχει αποτυπωθεί ακόμα και σε πρόταση νόμου και αποτυπώνει το στόχο που είναι η κατάργηση όλων των αντεργατικών νόμων των τελευταίων ετών, η διεκδίκηση αυξήσεων σε μισθούς, συντάξεις, κοινωνικές παροχές, το αίτημα για κάλυψη των απωλειών και κυρίως το κριτήριο για τις σύγχρονες λαϊκές ανάγκες.\nΗ πρωτοβουλία αυτή αναδεικνύει ένα νέο στοιχείο στην τακτική του κινήματος, πολύ σημαντικό, που εμείς ως κομμουνιστές έχουμε καθήκον να το προστατεύσουμε, να το φροντίσουμε, να το δυναμώσουμε, όπως το φύτεμα ενός σπόρου. Γιατί αυτή η τακτική, μαζί με την άμυνα απέναντι στην εξελισσόμενη επίθεση, φέρνει και την επίθεση του ίδιου του κινήματος.\nΣυνδυάζει την ενότητα της εργατικής τάξης, δηλαδή τη συγκέντρωση δυνάμεων και την ισχυροποίηση του ταξικού κινήματος, γιατί κανένα σωματείο δεν μπορεί εύκολα από μόνο του να αντιταχθεί στην ενιαία επίθεση των μονοπωλίων. Για παράδειγμα, δεν μπορεί να παλέψει από μόνος του ένας εργασιακός χώρος, ένα σωματείο, μια Ομοσπονδία την κατάργηση του αντιλαϊκού οπλοστασίου των τελευταίων χρόνων, που έχει λύσει τα χέρια της εργοδοσίας και έχει δέσει τα χέρια των εργατών.\nΑυτή η πρωτοβουλία θέτει στο επίκεντρο τις σύγχρονες ανάγκες της εργατικής τάξης. Από αυτή τη σκοπιά τίθενται οι στόχοι πάλης και είναι πολύ σημαντικό παράλληλα να αναδεικνύονται και οι βασικές προϋποθέσεις για την ικανοποίησή τους.\nΓι' αυτό έχουμε καθήκον, μέσα από τέτοιου είδους μεγάλες πρωτοβουλίες, να βοηθάμε ώστε ο εργάτης και η εργάτρια να βλέπουν την ενιαία πολιτική του κεφαλαίου, ειδικότερα του μονοπωλιακού κεφαλαίου, γενικά και σε κάθε κλάδο. Να βγάζουν συμπεράσματα για τη γενική κατάσταση που επικρατεί, για το πού πρέπει να σταθούν και πώς πρέπει να παλέψουν για να την ανατρέψουν.


Σκουρλέτης: Θα είναι ολέθριο πολιτικό σφάλμα ο Καμμένος να βάλει τρικλοποδιά στην κυβέρνηση - newreport.gr\nΑρχική Πολιτικη Σκουρλέτης: Θα είναι ολέθριο πολιτικό σφάλμα ο Καμμένος να βάλει τρικλοποδιά στην...\n"Από εκεί και πέρα, εμείς θα εξαντλήσουμε όλες τις συνταγματικές δυνατότητες που έχουμε έτσι ώστε η κυβέρνηση να εξαντλήσει τη συνταγματικά προβλεπόμενη θητεία της:"\n“Αφενός η συντριπτική πλειοψηφία των πολιτών της γειτονικής χώρας είπε «Ναι» στη Συμφωνία των Πρεσπών, αλλά ταυτόχρονα μια μικρή συμμετοχή. Κατ’ αρχήν πρέπει να προβληματίζει την άλλη πλευρά, διότι εκ μέρους της ελληνικής κυβέρνησης κάποια πράγματα είναι σαφή. Πρέπει με ψυχραιμία να παρακολουθήσουμε τα γεγονότα, αλλά είμαστε σταθερά προσηλωμένοι στην επίλυση του Σκοπιανού” δήλωσε.\nΚληθείς να σχολιάσει τις δηλώσεις του βουλευτή των ΑΝΕΛ, Κώστα Κατσίκη, ότι το κόμμα του θα ρίξει την Κυβέρνηση σε περίπτωση που η Συμφωνία των Πρεσπών οδηγηθεί στο ελληνικό Κοινοβούλιο είπε: “Είναι δύο διαφορετικά πράγματα παρόλο που το ένα επηρεάζει το άλλο. Η πλειοψηφία υπέρ της συμφωνίας και η πλειοψηφία εμπιστοσύνης απέναντι στην κυβέρνηση. Εμείς θεωρούμε ότι στην παρούσα Βουλή εξασφαλίζεται η πλειοψηφία υπέρ της συμφωνίας. Και από την άλλη πλευρά, μένει να δούμε εάν υπάρχει θέμα εμπιστοσύνης απέναντι στην κυβέρνηση. Το θέμα δεν είναι αριθμητικό, είναι βαθιά πολιτικό”.\n“Εγώ θέλω να θέσω ένα ερώτημα στον εταίρο μας, τον Πάνο Καμμένο, εάν τελικά με δεδομένη μια γνωστή από την πρώτη ημέρα της συγκυβέρνησης διαφωνία πάνω στο θέμα της FYROM, το ήξερε και το ξέραμε, όπως ήταν δεδομένες και οι προγραμματικές θέσεις της κυβέρνησης πάνω σε αυτό, τις οποίες ψήφισε. Άρα το ερώτημα είναι το εξής, μπορεί μετά από μία τρίχρονη συγκυβέρνηση με απτά συγκεκριμένα θετικά αποτελέσματα, μετά την ολοκλήρωση του προγράμματος, μπορεί αυτή τη στιγμή να κάνει μια κίνηση που να αυτουπονομεύσει και την ίδια την επιλογή του; Αυτό νομίζω θα το σκεφτεί διπλά ο κ. Καμμένος, υπήρξε μια έντιμη παρά τις διαφωνίες συνεργασία και θεωρώ δεν θα οδηγηθούμε σε αυτό” συμπλήρωσε.\n“Θα είναι ολέθριο πολιτικό σφάλμα τελικά ο Πάνος Καμμένος να βάλει μια τρικλοποδιά στην κυβέρνηση στην οποία συμμετείχε μέχρι τώρα. Από εκεί και πέρα, εμείς θα εξαντλήσουμε όλες τις συνταγματικές δυνατότητες που έχουμε έτσι ώστε η κυβέρνηση να εξαντλήσει τη συνταγματικά προβλεπόμενη θητεία της” υπογράμμισε.\n“Μιλάω για μια πρόθεση, για μία διερεύνηση δυνατοτήτων και αυτό όχι μόνο για να παρατείνουμε τυπικά τη ζωή της παρούσας κυβέρνησης, αλλά για να μπορέσουμε να αξιοποιήσουμε τις δυνατότητες που μας δίνονται από την παρούσα συγκυρία” και συμπλήρωσε “είναι μήνυμα προς όλους”.\nΠροηγούμενο άρθροΕύβοια: Βρέθηκε ζωντανός ο 27χρονος που αγνοείτο στο Μαντούδι\nΕπόμενο άρθροΑττική: Σε επίσχεση εργασίας οι Ειδικευόμενοι γιατροί στο Παίδων “Αγλαΐα Κυριακού”


Πάσχα στο Hilton Αθηνών :: Patission.gr : Ειδήσεις, νέα, Αθήνα, Πατήσια, Πατησίων, Patision, το Α και το Ω στην ενημέρωση\nΠρώτη επιλογή στη λίστα μας είναι το Hilton Αθηνών, όπου ο πρωτότυπος συνδυασμός των ελληνικών παραδοσιακών γεύσεων με το κοσμοπολίτικο στυλ θα δώσει έναν ξεχωριστό τόνο στις εορταστικές μέρες.\nΗ Μ. Παρασκευή είναι ημέρα νηστείας και το εστιατόριο Βυζαντινό θα σας περιμένει με νηστίσιμα εδέσματα και θαλασσινά. Το Μ. Σάββατο, το αναστάσιμο δείπνο έχει την απαραίτητη λαμπρότητα και περιλαμβάνει μαγειρίτσα και πλούσιο μπουφέ. Την Κυριακή του Πάσχα, γιορτάστε με ψητό αρνί, κοκορέτσι, κόκκινα αυγά και παραδοσιακό μπουφέ με σαλάτες, ορεκτικά και κυρίως πιάτα, όπως παϊδάκια με δενδρολίβανο, κόκορα με μακαρόνια σκιουφιχτά και γαρδουμπάκια με κόκκινη σάλτσα.\nΟ μπουφές γλυκών θα είναι ιδιαίτερα εντυπωσιακός με το σιντριβάνι σοκολάτας και παραδοσιακά γλυκά ταψιού όπως γαλακτομπούρεκο, ραβανί, καρυδόπιτα, αλλά και προφιτερόλ, πάβλοβα και σου καραμέλας. Η εορταστική ατμόσφαιρα «ενισχύεται» με ζωντανή ελληνική μουσική.\nΌσο για τα παιδιά, σε μια χαριτωμένη γωνιά εντός του εστιατορίου, θα διασκεδάσουν με τον ανιματέρ, ενώ οι γονείς θα απολαμβάνουν το γεύμα τους. Μάλιστα, θα υπάρχει και χαμηλός μπουφέ για να μπορούν να σερβίρονται μόνα τους κι έτσι να συμμετάσχουν κι εκείνα στη διασκεδαστική εμπειρία του μπουφέ.\nΟ καλύτερος επίλογος για το εορταστικό τετραήμερο; Το οικογενειακό γεύμα στο Βυζαντινό τη Δευτέρα του Πάσχα με παιδική γωνιά και μεγάλη ποικιλία παραδοσιακών γεύσεων. Το Βυζαντινό προσφέρει δωρεάν πάρκινγκ κατά τη διάρκεια των γευμάτων. Τα παιδιά έως 5 χρονών τρώνε δωρεάν ενώ από 6 έως 12 ετών έχουν 50% έκπτωση. Για κρατήσεις, τηλεφωνήστε στο 210 7281400.\nΌσο για το Galaxy Bar, την Κυριακή και τη Δευτέρα του Πάσχα θ' ανοίξει τις πόρτες του από τις 3 το μεσημέρι για να πάρετε τον καφέ ή το ποτό σας στην εντυπωσιακή βεράντα του με θέα την ανοιξιάτικη Αθήνα.\nΑν θέλετε να φιλοξενήσετε συγγενείς και φίλους από την επαρχία ή αν θέλετε κι εσείς να ζήσετε μια διαφορετική εμπειρία με την οικογένειά σας, το Hilton Αθηνών διαθέτει μια εκπληκτική προσφορά διαμονής: 179 ευρώ το δίκλινο με πρωινό και 129 ευρώ το δεύτερο δίκλινο για τα παιδιά.\nΓια περισσότερες πληροφορίες και κρατήσεις, τηλεφωνήστε στο 210 7281000 ή επισκεφθείτε το www.hiltonathens.gr


Με τον Στέλιο Κυμπουρόπουλο ο Χρήστος Τρικάλης! - Trikala Focus\nΜε τον Στέλιο Κυμπουρόπουλο ο Χρήστος Τρικάλης!\nΆνθρωπος με πλούσια συνδικαλιστική δράση που συντείνει στην καλυτέρευση της δημόσιας παιδείας και θιασώτης της “ανοιχτής κοινωνίας”, ο εκπαιδευτικός και υποψήφιος δημοτικός σύμβουλος Τρικκαίων Χρήστος Τρικάλης έσπευσε να γνωρίσει από κοντά τον ψυχίατρο και υποψήφιο ευρωβουλευτή της Νέας Δημοκρατίας κ. Στέλιο Κυμπερόπουλο, που βρέθηκε σήμερα στην πόλη μας, με αφορμή ειδική εκδήλωση για τη δωρεά οργάνων. Οι δύο υποψήφιοι είχαν την ευκαιρία να συζητήσουν για το διακύβευμα των ευρωεκλογών, ενώ ο γνωστός ψυχίατρος ευχήθηκε στον Χρήστο Τρικάλη καλή θητεία στο Δημοτικό Συμβούλιο!\nΚάλεσμα για αντίσταση στη λαίλαπα του φασισμού από το ΣΥΡΙΖΑ (φωτο+video)\nΜηνύματα συμπαράστασης για τον Βαλάντη Τσιούτσια στο χορό των Γόμφων!


Ποια είναι τα στάδια της τριχόπτωσης στους άνδρες; - Starks Hellas\nΠοια είναι τα στάδια της τριχόπτωσης στους άνδρες;\nStarks23 Ιουνίου 2020Μαιου 24th, 2021Κανένα σχόλιο\nΟ όρος «τριχόπτωση», ή «αλωπεκία», σημαίνει μερική ή ολική απώλεια των μαλλιών. Αυτή η απώλεια μπορεί να είναι προσωρινή ή μόνιμη. Εκ φύσεως, οι άνθρωποι χάνουμε από 50 έως 100 τρίχες ημερησίως, οι οποίες αντικαθίστανται σταδιακά. Επομένως, κάποια καθημερινή απώλεια είναι φυσιολογική, εφόσον το ποσοστό των τριχών που αναπτύσσονται (κατά τη φάση αναγέννησης) κυμαίνεται στο 80-85%.\nΑπό την εφηβεία έως το τέλος της ζωής μας, η πυκνότητα των μαλλιών μειώνεται στο επίπεδο του τριχωτού της κεφαλής και πιο έντονα στο μέτωπο και στους κροτάφους. Αυτή η φυσιολογική απώλεια είναι απολύτως φυσική, δεν είναι ευδιάκριτη στους περισσότερους ανθρώπους και δεν θα πρέπει να συγχέεται με την αλωπεκία.\nΗ ανδρογενετική αλωπεκία χαρακτηρίζεται από αφύσικα μεγάλη απώλεια μαλλιών, που υπερβαίνει σε αριθμό τις 100 τρίχες ημερησίως. Η έλλειψη μαλλιών γίνεται αντιληπτή από τη στιγμή που ο αριθμός των τριχών ανά τετραγωνικό εκατοστό είναι περίπου 100. Η ανδρογενετική αλωπεκία μπορεί να προκληθεί από μια σειρά παραγόντων: κακή διατροφή, άγχος, ενδοκρινικές διαταραχές, ορισμένα φάρμακα. Ασφαλώς, ένας από τους κυριότερους επιβαρυντικούς παράγοντες μπορεί να βρίσκεται στα γονίδιά μας.\nΔιαβάστε στη συνέχεια πληροφορίες από τη Starks, μια κλινική που ειδικεύεται στις θεραπείες μαλλιών, αναφορικά με τα διαφορετικά στάδια της ανδρικής τριχόπτωσης.\nΤα στάδια της τριχόπτωσης στους ανθρώπους\nΗ ανδρική τριχόπτωση κατατάσσεται χρησιμοποιώντας την κλίμακα Norwood Hamilton, η οποία σχεδιάστηκε από τον Δρ. James Hamilton τη δεκαετία του 1950 και κατόπιν αναθεωρήθηκε από τον Δρ. O’Tar Norwood.\nΓενικά, οι άνδρες χάνουν τα μαλλιά τους με ένα καθορισμένο μοτίβο: τα μαλλιά υποχωρούν στο επίπεδο των κροτάφων, στην κορυφή του κεφαλιού, προτού λεπτύνουν και εξαφανιστούν εντελώς σε μεγάλες επιφάνειες.\nΈχετε υπόψη ότι μετά το στάδιο 5 δεν υπάρχουν διαθέσιμες θεραπείες. Μόνο η μεταμόσχευση μαλλιών ή η δερματοστιξία στο τριχωτό της κεφαλής είναι εφικτές λύσεις σε αυτά τα προχωρημένα στάδια αλωπεκίας.\nΤο πρώτο στάδιο της ανδρογενετικής αλωπεκίας χαρακτηρίζεται από πολύ μικρή, έως και καθόλου, απώλεια μαλλιών στο περίγραμμα του τριχωτού της κεφαλής. Σε αυτό το στάδιο, δεν χρειάζεται καμία θεραπεία. Επίσης, δεν υπάρχει κανένας λόγος ανησυχίας, παρά μόνο εάν έχετε οικογενειακό ιστορικό τριχόπτωσης. Σε αυτήν την περίπτωση, μπορείτε να παρακολουθείτε την τριχόπτωσή σας και να λάβετε μέτρα την κατάλληλη στιγμή.\nΚατά το δεύτερο στάδιο, η πτώση στην κροταφική ζώνη είναι πιο ευδιάκριτη. Εμφανίζεται μια τριγωνική υποχώρηση στη γραμμή του τριχωτού της κεφαλής, συνήθως συμμετρική. Επιπλέον, η μπροστινή κεντρική περιοχή του τριχωτού της κεφαλής μπορεί να γίνει λιγότερο πυκνή. Τότε είναι που γίνονται εμφανείς οι πρώτες ενδείξεις στις οποίες αναφερόμαστε παραδοσιακά ως «τριχόπτωση».\nΣύμφωνα με τον Norwood, σε αυτό το στάδιο εμφανίζεται συνήθως αυτό που θεωρούμε τριχόπτωση. Όντως, τα μαλλιά στην κορυφή του κεφαλιού αρχίζουν να γίνονται ολοένα και πιο αραιά. Η απώλεια των μαλλιών στις κροταφικές ζώνες είναι πολύ εμφανής. Δεν υπάρχουν πλέον μαλλιά ή, ίσως, υπάρχουν μόνο ελάχιστα. Προς το τέλος του σταδίου 3, η απώλεια μαλλιών στην κορυφή του κρανίου είναι μεγαλύτερη σε ποσοστό από την αναμενόμενη με βάση την ηλικία.\nΤο στάδιο 4 χαρακτηρίζεται από την πιο έντονη απώλεια στις κροταφικές ζώνες. Επιπλέον, η έλλειψη μαλλιών στην κορυφή του κεφαλιού είναι πολύ πιο ορατή. Μπορούμε να δούμε ότι μια περισσότερο ή λιγότερο πυκνή λωρίδα μαλλιών διαχωρίζει τα δύο μέρη του φαλακρού κεφαλιού, συνδέοντας τις δύο περιοχές που καλύπτονται με μαλλιά στις δύο πλευρές του κεφαλιού.\nΣε αυτό το στάδιο, ο διαχωρισμός μεταξύ της κορυφής του κεφαλιού και της μπροστινής κροταφικής περιοχής είναι ακόμη ορατός, αλλά ολοένα και λιγότερο, καθώς τα μαλλιά στα συγκεκριμένα σημεία εξακολουθούν να χάνουν την πυκνότητά τους. Η λωρίδα είναι πολύ πιο λεπτή και στενή. Η απώλεια των μαλλιών στην κορυφή του κεφαλιού και στις κροταφικές περιοχές είναι επίσης πιο εμφανής.\nΣε αυτό το σημείο, η λωρίδα των μαλλιών έχει πλέον εξαφανιστεί εντελώς. Έχουν απομείνει μόνο μερικές τρίχες στο μπροστινό τμήμα του κρανίου, λόγω της ένωσης των δύο κροταφικών ζωνών σε μία. Στα πλαϊνά, η απώλεια των μαλλιών είναι ακόμη πιο έντονη.\nΑυτό είναι το τελευταίο και πιο προχωρημένο στάδιο της αλωπεκίας. Υπάρχουν πλέον μαλλιά μόνο στην πίσω πλευρά του κρανίου και στα πλάγια. Εκτός αυτού, μπορεί να είναι και εμφανέστατα πιο λεπτά από πριν. Η κορυφή του κρανίου είτε είναι εντελώς άτριχη είτε καλύπτεται από ελάχιστες τρίχες.\nΕάν πάσχετε από τριχόπτωση, σε οποιοδήποτε από αυτά τα στάδια, έχουμε καλά νέα: είναι πλέον δυνατόν να καθυστερήσετε την εξέλιξη της τριχόπτωσης στα διαφορετικά στάδιά της. Σε περιπτώσεις πιο έντονης τριχόπτωσης, υπάρχει η λύση της μεταμόσχευσης μαλλιών. Για περισσότερες πληροφορίες, επικοινωνήστε με τους ειδικούς της Starks, τους επαγγελματίες στη φροντίδα των μαλλιών.